Asoo Gyisɛse Gyale? Ɛnee Gyisɛse Lɛ Ɔ Mediema Ɔ? | Baebolo Kpuya\nKENGA YE WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bislama Brazil Mumule Aneɛ Bulgarian Catalan Cebuano Chichewa Chile Mumule Aneɛ Chinese (Shanghainese) Chinese (Sichuanese Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Ewe Faroese Fijian Finnish Fon French Ga Georgian German Giliki Haitian Creole Hausa Hibulu Hiligaynon Hungarian Iban Iloko Indonesian Italian Italy Mumule Aneɛ Japanese Kachin Kazakh Kazakh (Arabic) Kikaonde Kiluba Kinyarwanda Kirghiz Kirundi Kongo Korean Lingala Lithuanian Macedonian Malagasy Malay Malayalam Maltese Mambwe-Lungu Myanmar Norwegian Nzema Persian Polish Portuguese (Brazil) Portuguese (European) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Sinhala Slovak Slovenian Spanish Swahili Swedish Tagalog Tamil Tatar Telugu Tetun Dili Thai Tigrinya Tsonga Turkish Turkmen Ukrainian Vietnamese Xhosa Yoruba Zulu\nAsoo Gyisɛse Gyale? Ɛnee Gyisɛse Lɛ Ɔ Mediema Ɔ?\nBaebolo ne bua kɛ\nƆwɔ nuhua kɛ Baebolo ne ɛnga Gyisɛse agyalɛ nwo edwɛkɛ ɛdeɛ noko ɔmaa ɔda ali wienyi kɛ yeangya. * Suzu ɛhye mɔ anwo.\nBaebolo ne ta ka Gyisɛse abusua ne nee mraalɛ mɔɔ ɔ nee bɛ yɛle ye ɛzonlenlɛ gyima ne yɛɛ mraalɛ mɔɔ ɛnee gyigyi ɛkɛ wɔ mekɛ mɔɔ bɛku ye la anwo edwɛkɛ noko ɔnga kɛ ɛnee ɔlɛ ɔ ye. (Mateyu 12:46, 47; Maake 3:31, 32; 15:40; Luku 8:2, 3, 19, 20; Dwɔn 19:25) Debie titili mɔɔ ɔti Baebolo ne ɛnga nwolɛ edwɛkɛ la a le kɛ yeangya raalɛ.\nMekɛ mɔɔ Gyisɛse ka menli mɔɔ bɛngulo kɛ bɛgya amaa bɛahola bɛayɛ dɔɔnwo wɔ Nyamenle ɛzonlenlɛ nu la anwo edwɛkɛ la, ɔhanle ɔhilele ye ɛdoavolɛma ne kɛ: “Bɛmaa mɔɔ kɛlie kɛdo nu [kɛ ɔnrɛgya] la ɛyɛ ye zɔ.” (Mateyu 19:10-12) Ɔyɛle neazo ɔmaanle bɛdabɛ mɔɔ bɛzi kpɔkɛ kɛ bɛnrɛgya amaa bɛadu bɛ nwo bɛamaa Nyamenle bɔkɔɔ la.—Dwɔn 13:15; 1 Kɔlentema 7:32-38.\nƆka ekyii na Gyisɛse awu la, ɔyɛle ngyehyɛleɛ mɔɔ bamaa awie anlea ye mame la. (Dwɔn 19:25-27) Saa Gyisɛse gyale anzɛɛ ɔwole ngakula a, anrɛɛ ɔbayɛ ngyehyɛleɛ yeamaa awie anlea ye abusua zɔhane noko.\nBaebolo ne ka kɛ Gyisɛse yɛle neazo maanle kunlima, noko ɔnga kɛzi ɔ nee ɔ ye lile la anwo edwɛkɛ. Emomu ɔka kɛ: “Kunlima, bɛhɔ zo bɛhulo bɛ ye mɔ, kɛ mɔɔ Kelaese hulole asafo ne na ɔwule ɔmaanle ye la.” (Ɛfɛsɛsema 5:25) Mekɛ mɔɔ Gyisɛse wɔ azɛlɛ ye azo la, saa ɔgyale a asoo anrɛɛ bɛnrɛhɛlɛ ye neazo kpalɛ mɔɔ ɔyɛle kɛ kunli la anwo edwɛkɛ wɔ zɔhane ngyɛnu ne anu ɔ?\nƐnee Gyisɛse Lɛ Ɔ Mediema Ɔ?\nƐhɛe, yeanyɛ boɛ fee la ɛnee Gyisɛse lɛ ɔ mediema nsia. Bɛmɛ a le Gyemise, Dwosefi, Saemɔn, Dwudase, yɛɛ bie a mraalɛ nwiɔ. (Mateyu 13:54-56; Maake 6:3) Dwosefi nee ɔ ye Mɛle a wole ɔ mediema ne mɔ a. (Mateyu 1:25) Baebolo ne ka kɛ Gyisɛse le Mɛle “belamunli ralɛ,” ɛhye kile kɛ ɛnee ɔlɛ mralɛ gyɛne.—Luku 2:7.\nGyisɛse amediema ne mɔ anwo adalɛ edwɛkɛ\nBie mɔ ɛhile edwɛkɛkpɔkɛ “mediema” abo wɔ adenle ngakyile zo amaa bɛava bɛahile kɛ Mɛle yɛle belamunli wɔ ye ngoane mekɛ kɔsɔɔti anu. Kɛ neazo la, bie mɔ te nganeɛ kɛ Gyisɛse amediema ne mɔ le Dwosefi amra mɔɔ ɔwole bɛ kolaa na yeagya Mɛle. Noko akee, Baebolo ne ka kɛ Gyisɛse a nyianle nwolɛ adenle lile belemgbunli mɔɔ bɛvale bɛbɔle Devidi ɛwɔkɛ la a. (2 Samoɛle 7:12, 13; Luku 1:32) Saa ɛnee Dwosefi lɛ mralɛ mɔɔ bɛtɛla Gyisɛse a, anrɛɛ bɛ nuhua kpanyinli ne a bali belemgbunli wɔ mɛla adenle zo a.\nAsoo edwɛkɛkpɔkɛ ne fale Gyisɛse ɛdoavolɛma anzɛɛ ye sunsum nu mediema ne mɔ anwo? Adwenle ɛhye nee Ngɛlɛlera ne ɛnyia ɔluakɛ Baebolo ne hanle kɛ “nɔhalɛ nu, ɛnee ɔ mediema ne mɔ ɛnlie ye ɛnli.” (Dwɔn 7:5) Baebolo ne maa ngakyile mɔɔ wɔ Gyisɛse amediema ne mɔ nee ye ɛdoavolɛma ne avinli la da ali.—Dwɔn 2:12.\nBie mɔ noko ka kɛ Gyisɛse amediema ne mɔ le ye mbusuafoɔ. Noko, Giliki Ngɛlɛlera ne fa edwɛkɛ ngakyile maa “mediema,” “mbusuafoɔ,” yɛɛ “busuanli.” (Luku 21:16; Kɔlɔsaema 4:10) Baebolo nwo mbɔlɔba dɔɔnwo die to nu kɛ Gyisɛse amediema mrenyia nee mraalɛ ne mɔ le ɔ mediema amgba. Kɛ neazo la, The Expositor’s Bible Commentary ne ka kɛ: “Mɔɔ baboa yɛ amaa yɛade edwɛkɛ ‘mediema’ abo kpalɛ la . . . a le kɛ edwɛkɛ ne kile Mɛle nee Dwosefi amra ɔti bɛle Gyisɛse ɛ mame amra.” *\n^ ɛden. 1 Ɔle nɔhalɛ kɛ Baebolo ne ka kɛ Gyisɛse le atɔfolɛ nrenyia ɛdeɛ, noko mɔɔ ɛnee bɛlɛka nwolɛ edwɛkɛ la maa yɛnwu kɛ ɔle sɛkɛlɛneɛ adenle zo debie.—Dwɔn 3:28, 29; 2 Kɔlentema 11:2.\n^ ɛden. 9 Eza nea The Gospel According to St. Mark, Second Edition, mɔɔ Vincent Taylor hɛlɛle la, mukelɛ 249, nee A Marginal Jew—Rethinking the Historical Jesus, mɔɔ John P. Meier hɛlɛle la, Volume 1, mukɛlɛ 331-332.\nGyisɛse Baebolo Kpuya Mɔɔ Bɛbua\nFa nwa awie Fa nwa awie Asoo Gyisɛse Gyale? Ɛnee Gyisɛse Lɛ Ɔ Mediema Ɔ?\nijwbq edwɛkɛ 84\nKɛzi Ɛnee Gyisɛse De Ɛ?\nMekɛ Boni A Bɛwole Gyisɛse A?


Yizikeɛle 30 | Yintanɛte Zo Baebolo | Ewiade Fofolɛ Ngilebɛbo\nNgapezo mɔɔ tia Yigyibiti (1-19)\nBɛhanle Nɛbukadenɛza ɛtetalɛ ne anwo edwɛkɛ bɛdole ɛkɛ (10)\nBɛbubule Falo tumi ne (20-26)\n30 Na Gyihova nee me dendɛle bieko kɛ: 2 “Sonla ra, ka ngapezo na ka kɛ, ‘Mɔɔ Tumivolɛ Awulae Gyihova ɛha la ɛne: “Bɛye awolɛ, ‘Yɛ gyakɔ, ɔluakɛ kenle ne ɛlɛba!’ 3 Na kenle ne ɛbikye, ɛhɛe, Gyihova kenle ne ɛbikye.+ Ɔbayɛ amungu kenle,+ ɔle ndɛnebualɛ mekɛ ɔmaa maanle maanle ne mɔ.+ 4 Konle dadeɛ bara Yigyibiti anwo zo, yɛɛ ɛzulolɛ baha Yiteyopea wɔ mekɛ mɔɔ bɛbanwu menli mɔɔ bɛhu bɛ bɛgua Yigyibiti la;Bɛva ye anwonyia yɛɛ bɛbubu ye adiabo ne mɔ.+ 5 Yiteyopea,+ Pɛɛte,+ Lude yɛɛ nyɛvolɛ kɔsɔɔti,*Nee Kɛɛbe yɛɛ menli mɔɔ wɔ ngyekyeleɛ azɛlɛ ne azo la,*Bɛ muala bɛbawu konle dadeɛ nloa.”’ 6 Mɔɔ Gyihova ɛha la ɛne: Yigyibiti boavolɛma noko baho adɔ,Na bɛbaha ye anwomemaazo tumi ne aze.’+ “‘Ɔvi Megedɔlo+ mɔɔ kɔdwu Saeyini,+ bɛbawu konle dadeɛ nloa wɔ azɛlɛ ne azo,’ Tumivolɛ Awulae Gyihova a se a. 7 ‘Bɛbayɛ azɛlɛ mɔɔ ɛdɔ mgbane ɛdɛla azɛlɛ biala, na ye azuamgbole ne mɔ adɔ mgbane adɛla azuamgbole biala.+ 8 Saa meto senle wɔ Yigyibiti na mesɛkye ye boavolɛma amuala a, bɛbanwu kɛ medame a mele Gyihova a. 9 Kenle zɔhane mebazoa ɛbɔfoɔma meamaa bɛava meli bɛahɔ na Yiteyopeama mɔɔ bɛdie bɛ nwo bɛdi somaa la anwo bawoso bɛ; ɛzulolɛ baha bɛ wɔ kenle ne mɔɔ ɛlɛba Yigyibiti anwo zo la anu, ɔluakɛ ye biala anu ɔbara.’ 10 “Mɔɔ Tumivolɛ Awulae Gyihova ɛha la ɛne: ‘Mebalua Babelɔn Belemgbunli Nɛbukadenɛza anwo zo meamaa Yigyibiti menli dɔɔnwo ne abo zo aminli.+ 11 Bɛbava ɔdaye nee ye ɛlɔnema, maanle maanle mɔɔ bɛ ti yɛ se kpalɛ la+ bɛarazɛkye azɛlɛ ne. Bɛbahwe bɛ konle dadeɛ ne mɔ wɔ Yigyibiti anwo zo na bɛamaa menli mɔɔ bɛhu bɛ la ayi azɛlɛ ne azo tɛkɛɛ.+ 12 Mebamaa Naele kanale ne mɔ+ ayɛ azɛlɛ resee na meadɔne azɛlɛ ne meamaa amumuyɛma. Mebalua nyɛvolɛ nwo zo meamaa azɛlɛ ne nee debie biala mɔɔ wɔ zolɛ la adɔ mgbane.+ Medame Gyihova a medendɛ a.’ 13 “Mɔɔ Tumivolɛ Awulae Gyihova ɛha la ɛne: ‘Eza mebazɛkye kyibadeɛ ananze* ne mɔ na meazɛkye Nɔfo*+ nyamenle ne mɔ mɔɔ nvasoɛ ɛnle bɛ nwo zo la. Kpanyinli* bieko ɛnrɛvi Yigyibiti ɛnrɛra, na mebamaa ɛzulolɛ aha Yigyibiti azɛlɛ ne.+ 14 Mebamaa Patelɔso adɔ mgbane+ na meado senle wɔ Zowan na meabua No* ndɛne.+ 15 Mebawola me ɛya ne meagua Sen, Yigyibiti aranemgbole ne anwo zo, na meazɛkye menli mɔɔ wɔ No la. 16 Mebado senle wɔ Yigyibiti; na ɛzulolɛ baha Sen na bɛabubu No bane ne bɛawolo nu na bɛateta Nɔfo* ewia henlema! 17 Mgbavolɛ mɔɔ wɔ Ɔɔn* nee Paebisɛte la bawu konle dadeɛ nloa, yɛɛ azuamgbole ne mɔ bahɔ akɛlɛzonlenlɛ nu. 18 Kenle ne bayɛ awozinli wɔ Tapanehizi wɔ mekɛ mɔɔ mebabubu Yigyibiti gyɛnvayile ne wɔ ɛkɛ ne la.+ Ye anwomemaazo tumi ne bara ye awieleɛ,+ amungu baheda ɔ nwo zo, na ye azua ne mɔ ahɔ akɛlɛzonlenlɛ nu.+ 19 Mebabua Yigyibiti ndɛne, na bɛbanwu kɛ medame a mele Gyihova a.’” 20 Wɔ ɛvolɛ mɔɔ tɔ zolɛ 11, ye siane mɔɔ limoa, kenle mɔɔ tɔ zolɛ nsuu wɔ siane ne anu la, Gyihova nee me dendɛle kɛ: 21 “Sonla ra, mebubu Yigyibiti Belemgbunli Falo asa; bɛnrɛbɔ ye bɔlɛ kɛ bɛyɛ ye ayile anzɛɛ bɛnrɛva ɛdanlɛ bɛnrɛkyekye kɛ bɛmaa nuhua amia na yeazɔ konle dadeɛ nu.” 22 “Ɛhye ati mɔɔ Tumivolɛ Awulae Gyihova ɛha la ɛne: ‘Nea meyɛ Yigyibiti Belemgbunli Falo kpɔvolɛ,+ na mebabubu ɔ sa, nuhua ne mɔɔ anu yɛ se nee mɔɔ ɛbu la,+ na meamaa konle dadeɛ ne avi ɔ sa nu adɔ aze.+ 23 Akee mebabɔ Yigyibitima asande meahɔ maanle maanle ne mɔ anu na meakponde bɛ wɔ azɛlɛ ne mɔ azo.+ 24 Mebamaa Babelɔn belemgbunli ne asa anu ayɛ se*+ na meava me konle dadeɛ ne meawula ɔ sa nu,+ na meabubu Falo asa, na ɔbakponle kpole kɛ sonla mɔɔ ɛlɛwu la wɔ ɔ nyunlu ɛkɛ ne.* 25 Mebamaa Babelɔn belemgbunli ne asa anu ayɛ se, noko Falo asa nu bado; na saa mefa me konle dadeɛ ne mewula Babelɔn belemgbunli ne asa anu na ɔmaa ye zo ɔtia Yigyibiti azɛlɛ ne a, bɛbanwu kɛ medame a mele Gyihova a.+ 26 Na mebabɔ Yigyibitima asande meahɔ maanle maanle ne mɔ anu na meakponde bɛ wɔ azɛlɛ ne mɔ azo,+ na bɛbanwu kɛ medame a mele Gyihova a.’”\n^ Anzɛɛ “bɛdabɛ mɔɔ bɛvi maanle gyɛne nu la amuala.”\n^ Bie a ɔfale Yizilayɛma mɔɔ kpondɛle moalɛ vile Yigyibiti la anwo.\n^ Anzɛɛ “Mebamaa ye tumi ne ayɛ kpole.”\n^ Ɛhye kile, Babelɔn belemgbunli ne anyunlu ɛkɛ ne.


Nɔmbɛse 19 | Yintanɛte Zo Baebolo | Ewiade Fofolɛ Ngilebɛbo\nƐnlankɛ belɛ kɔkɔlɛ nee nzule mɔɔ bɛfa bɛte bɛ nwo (1-22)\n19 Gyihova zele Mosisi nee Aalɔn bieko kɛ: 2 “Mɛla mɔɔ Gyihova ɛhyehyɛ la ɛne, ‘Ka kile Yizilayɛma kɛ bɛva ɛnlankɛ belɛ kɔkɔlɛ mɔɔ te kpɔkɛ mɔɔ dɛne ɛnle ɔ nwo+ na bɛtɛfale gyɛnvayile bɛtɛtole ɔ kɔme zo ɛlɛ la bɛrɛlɛ wɔ. 3 Bɛbava bɛamaa ɛsɔfo Ɛlieza na yeava ye yeahɔ azokoɛleɛ ne anzi lɔ na bɛahu ye wɔ Ɛlieza anyunlu ɛkɛ ne. 4 Akee ɛsɔfo Ɛlieza bava ɔ sa ɛrɛlɛsɛka abɔ ye mogya ne anu na yeava yeakponde nyianu ɛdanlɛsua ne anyunlu fɔɔnwo fane nsuu.+ 5 Akee bɛbayela ɛnlankɛ ne wɔ ɔ nye zo ɛkɛ ne. Bɛbayela ye nwoma ne nee ye nane ne nee ye mogya ne yɛɛ ye ebinli ne amuala.+ 6 Na ɛsɔfo ne bava sida baka, nyinlanyinla+ nee ɛdanlɛ kɔkɔlɛ na yeavuandi yeagua senle ne mɔɔ bɛlɛyela ɛnlankɛ ne wɔ nu la anu. 7 Akee ɛsɔfo ne bakpo ye adɛladeɛ ne na yeava nzule yeabia ɔ nwo,* na akee ɔbahola yeara azokoɛleɛ ɛkɛ; noko ɛsɔfo ne anwo bagua evinli kɔkpula nɔsolɛ nu. 8 “‘Ahenle mɔɔ yelale ɛnlankɛ ne la bakpo ye adɛladeɛ ne na yeava nzule yeabia ɔ nwo,* noko ɔ nwo bagua evinli kɔkpula nɔsolɛ nu. 9 “‘Awie mɔɔ anwo te la bahuohua ɛnlankɛ ne nzonle+ ne anloa na yeava yeahɔgua azokoɛleɛ ne anzi ɛleka mɔɔ le bɔkɔbɔkɔ la, na ɔwɔ kɛ Yizilayɛma amuala fa sie na bɛfa bɛkpoto nzule nu bɛte bɛ nwo.+ Ɔle ɛtane afɔlebɔdeɛ. 10 Ahenle mɔɔ bahuohua ɛnlankɛ ne nzonle ne anloa la bakpo ye adɛladeɛ ne, noko ɔ nwo bagua evinli kɔkpula nɔsolɛ nu. “‘Ɛhye le mɛla mɔɔ wɔ ɛkɛ ne dahuu maa Yizilayɛma nee ɛyɛvolɛ mɔɔ de bɛ avinli la.+ 11 Awie biala mɔɔ kɛva ɔ sa kɛha funli* la anwo bagua evinli too kenle nsuu.+ 12 Ɔwɔ kɛ sonla zɛhae fa nzule ne bie te ɔ nwo wɔ kenle mɔɔ tɔ zo nsa la azo, na kenle nsuu ne azo ɔ nwo bade. Noko saa yeande ɔ nwo wɔ kenle mɔɔ tɔ zo nsa la azo a, kenle nsuu ne azo ɔ nwo ɛnrɛde. 13 Awie biala mɔɔ kɛva ɔ sa kɛha awie mɔɔ ɛwu la funli* na yeande ɔ nwo la ɛgua Gyihova ɛdanlɛsua ne anwo evinli,+ na ɔwɔ kɛ bɛye* zɔhane sonla ne* bɛfi Yizilayɛma avinli.+ Kɛmɔ bɛanva nzule mɔɔ bɛfa bɛte bɛ nwo+ la bɛamkponde ɔ nwo la ati, evinli tɛbɔ ɔ nwo. Ye evinli ne ɛha ɔ nwo. 14 “‘Saa awie wu ɛdanlɛsua nu a, nwolɛ mɛla ɛne: Awie biala mɔɔ kɛwolo ɛdanlɛsua ne anu yɛɛ awie biala mɔɔ wɔ ɛdanlɛsua ne anu dɛba la anwo bagua evinli too kenle nsuu. 15 Debie biala mɔɔ bɛbuke zo mɔɔ ɔ ti ɛndua zo la anwo ɛnde.+ 16 Awie biala mɔɔ wɔ ɛbɔ nu mɔɔ kɛva ɔ sa kɛha awie mɔɔ ɛdɔ dadeɛ nloa anzɛɛ funli anzɛɛ sonla bowule anzɛɛ nla la anwo bagua evinli too kenle nsuu.+ 17 Ɔwɔ kɛ bɛfa ɛtane afɔlebɔdeɛ ne mɔɔ bɛyelale la nzonle ne bie bɛgua debie nu na bɛwola nzukpa bɛgua nu bɛmaa ahenle mɔɔ anwo ɛnde la. 18 Akee awie mɔɔ anwo te+ la bava nyinlanyinla+ abɔ nzule ne anu na yeakponde ye wɔ ɛdanlɛsua ne nee ninyɛne mɔɔ wɔ ɛkɛ ne la amuala yɛɛ menli* mɔɔ ɛnee wɔ ɛkɛ nee sonla ne mɔɔ vale ɔ sa hanle ahenle mɔɔ bɛhu ye anzɛɛ funli ne anzɛɛ nla ne la anwo. 19 Ahenle mɔɔ anwo te la bakponde ye wɔ mɔɔ anwo ɛnde la anwo wɔ kenle nsa ne nee kenle nsuu ne azo, na yeade ɔ nwo yeavi ɛtane ne anwo wɔ kenle nsuu ne azo;+ akee ɔwɔ kɛ ɔkpo ye adɛladeɛ ne na ɔfa nzule ɔbia, na ɔ nwo bade wɔ nɔsolɛ nu. 20 “‘Noko awie mɔɔ anwo ɛnde na yeande ɔ nwo la, ɔwɔ kɛ bɛye* zɔhane sonla* ne bɛfi Yizilayɛma avinli,+ ɔluakɛ yegua Gyihova ɛleka nwuanzanwuanza ne anwo evinli. Bɛanva nzule ne mɔɔ bɛfa bɛte bɛ nwo la bɛamkponde ɔ nwo, ɔti ɔ nwo ɛnde. 21 “‘Ɛhye bayɛ mɛla mɔɔ wɔ ɛkɛ ne dahuu la amaa bɛ: Ɔwɔ kɛ ahenle mɔɔ bakponde nzule ne mɔɔ bɛfa bɛte bɛ nwo+ la kpo ye adɛladeɛ ne mɔ, na awie mɔɔ bava ɔ sa aha nzule ne mɔɔ bɛfa bɛte bɛ nwo la anwo bagua evinli kɔkpula nɔsolɛ nu. 22 Debie biala mɔɔ awie mɔɔ anwo ɛnde kɛva ɔ sa kɛha ye la anwo bagua evinli, yɛɛ awie* mɔɔ kɛva ɔ sa kɛha deɛ ne la anwo bagua evinli kɔkpula nɔsolɛ nu.’”+\n^ Hibulu aneɛ nu, “ɔ nwo nane ne.”\n^ Anzɛɛ “ɛkɛla biala mɔɔ ɛwu.” Nea Edwɛkɛbohilelɛ.\n^ Anzɛɛ “ɛkɛla biala funli.” Nea Edwɛkɛbohilelɛ.


Yizikeɛle 35 | Yintanɛte Zo Baebolo | Ewiade Fofolɛ Ngilebɛbo\nNgapezo mɔɔ tia Siyɛ awoka (1-15)\n35 Gyihova nee me dendɛle bieko kɛ: 2 “Sonla ra, kakyi ɛ nye wɔ Siyɛ boka ne anwo+ na ka ngapezo tia ye.+ 3 Ka kile ye kɛ, ‘Mɔɔ Tumivolɛ Awulae Gyihova ɛha la ɛne: “O Siyɛ boka, nea meyɛ wɔ kpɔvolɛ, na mebadende me sa meatia wɔ na meamaa wɔayɛ azɛlɛ mɔɔ ɛdɔ mgbane.+ 4 Mebazɛkye wɔ azuamgbole ne mɔ, na ɛbahakyi azɛlɛ mɔɔ ɛdɔ mgbane;+ na bɛbanwu kɛ medame a mele Gyihova a. 5 Ɔluakɛ ɛkpɔle Yizilayɛma dahuu,+ na ɛyele bɛ ɛmaanle konle dadeɛ wɔ bɛ amaneɛnwunlɛ mekɛ nu, wɔ bɛ anzohwenlɛ mekɛ mɔɔ li awieleɛ la anu.”’+ 6 “‘Ɛhye ati mekɛ ala mɔɔ mede aze la,’ Tumivolɛ Awulae Gyihova a se a, ‘Mebaziezie wɔ meamaa mogya mɔɔ bɛka bɛgua la, na mogya mɔɔ bɛka bɛgua la bavoa wɔ.+ Kɛmɔ ɛhyile mogya la ati, mogya mɔɔ bɛka bɛgua la bavoa wɔ.+ 7 Mebamaa Siyɛ awoka ne mɔ ayɛ azɛlɛ mɔɔ ɛdɔ mgbane,+ na meapɛ awie biala mɔɔ ɛlɛpɛ nu nee awie biala mɔɔ ɛlɛsia la meavi ɛkɛ. 8 Mebamaa bɛdabɛ mɔɔ bɛhu bɛ la ayi ye awoka ne mɔ azo; na bɛdabɛ mɔɔ bɛwu konle dadeɛ nloa la bagugua wɔ awoka ngyikyi ne mɔ azo, wɔ mbɔnza ne mɔ yɛɛ wɔ azudenle kɔsɔɔti anu. 9 Mebamaa wɔabɔ bɔkɔɔ, na awie biala ɛnrɛdɛnla wɔ azuamgbole ne mɔ azo bieko;+ na bɛbanwu kɛ medame a mele Gyihova a.’ 10 “Kɛmɔ wɔha kɛ, ‘Maanle nwiɔ ɛhye mɔ nee azɛlɛ nwiɔ ɛhye mɔ bayɛ me ɛdeɛ, na yɛbava bɛ mu nwiɔ yɛayɛ yɛ ɛdeɛ,’+ wɔ mekɛ mɔɔ Gyihova mumua ne wɔ ɛkɛ ne la ati, 11 ‘mekɛ ala mɔɔ mede aze la,’ Tumivolɛ Awulae Gyihova a se a, ‘Kɛzi ɛvale bɛ nwo ɛya na ɛhwenle bɛ nwo nungule na ɛkpɔle bɛ la, zɔhane ala a medame noko me nee wɔ bali a;+ na saa mebua wɔ ndɛne a, mebamaa bɛanwu me. 12 Na akee bɛbanwu kɛ medame Gyihova, mendele mgbane mgbane ne mɔɔ bɛhehanle bɛtiale Yizilayɛ awoka ne mɔ la amuala wɔ mekɛ mɔɔ bɛhanle kɛ, “Bɛmaa bɛdɔ mgbane yɛɛ bɛva bɛ bɛmaa yɛ kɛ yɛhye bɛ yɛli* la.” 13 Bɛdendɛle anwomemaazo nu bɛtiale me, yɛɛ bɛhehanle edwɛkɛ dɔɔnwo bɛtiale me.+ Mendele ɔ muala.’ 14 “Mɔɔ Tumivolɛ Awulae Gyihova ɛha la ɛne: ‘Saa memaa ɛyɛ azɛlɛ mɔɔ ɛdɔ mgbane a, azɛlɛ ye kɔsɔɔti bali fɛlɛko. 15 Kɛ mɔɔ bɛlile fɛlɛko wɔ mekɛ mɔɔ ɛleka mɔɔ Yizilayɛma de la dɔle mgbane la, zɔhane ala a mebayɛ bɛdabɛ noko a.+ Bɛbadɔ mgbane, O Siyɛ awoka, ɛhɛe, Yidɔm amuala;+ na bɛbanwu kɛ medame a mele Gyihova a.’”\n^ Hibulu aneɛ nu, “kɛ yɛ aleɛ.”


Boa Ɛ Mra Maa Bɛnyia Diedi Kpundii Wɔ Bɔvolɛ Ne Anu\nYɛ Ɛbɛlabɔlɛ Nee Yɛ Ɛzonlenlɛ Nyianu Buluku | February 2017\nKENGA YE WƆ Abbey Abui Acholi Afrikaans Albanian Altai Alur Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Boulou Brazil Mumule Aneɛ Bulgarian Bété Cambodian Catalan Cebuano Chavacano Chichewa Chile Mumule Aneɛ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinamwanga Cinyanja Croatian Czech Dangme Danish Dayak Ngaju Digor Douala Drehu Dutch Edo Efik English Esan Estonian Ewe Faroese Fijian Finnish Fon French Ga Galician Garifuna Georgian German Giliki Gokana Greenlandic Guarani Guerze Gujarati Gun Haitian Creole Hausa Herero Hibulu Hiligaynon Hindi Hmong (White) Hungarian Iban Ibanag Ibinda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mende Mixe (North Central) Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Niuean Norwegian Nsenga (Zambia) Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidgin (Cameroon) Polish Portuguese (Brazil) Portuguese (European) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Soli Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nAbɔdeɛ da Gyihova anyunlunyia ali. (Ed 19:1-4; 139:14) Noko, Abɔnsam ewiade ne maa menli kilehile ninyɛne mɔɔ ɛnwula Nyamenle anyunlunyia mɔɔ fale kɛzi ngoane rale la anwo. (Wlo 1:18-25) Kɛ ɔkɛyɛ na wɔaboa ɛ mra amaa nzuzulɛ ɛhye mɔ anzɔ ndinli wɔ bɛ adwenle nee bɛ ahonle nu ɛ? Boa bɛ wɔ bɛ ngakula nu maa bɛnyia diedi kɛ Gyihova wɔ ɛkɛ yɛɛ ɔdwenle bɛ nuhua ko biala anwo. (2Kɔ 10:4, 5; Ɛf 6:16) Dua kpuya ɛbizalɛ zo maa bɛha mɔɔ bɛkilehile bɛ wɔ sukulu la anwo edwɛkɛ, na fa mbuluku ngakyile mɔɔ wɔ ɛkɛ ne la kilehile bɛ maa ɔha bɛ ahonle.—Mrɛ 20:5; Gye 1:19.\nBƐNLEA MƆƆ Ɛ TIPƐNEMA KA LA—NYAMENLE ANU DIEDI VIDIO NE, NA BƐZUZU KPUYA ƐHYE MƆ ANWO:\nNwɔra mɔɔ fale Nyamenle anu diedi mɔɔ ɛbu zo la bie a le boni?\nDuzu a bɛkilehile wɔ wɔ sukulu ɛkɛ a?\nDuzu a maa ɛdie ɛdi kɛ Gyihova wɔ ɛkɛ a?\nKɛ ɔkɛyɛ na wɔaboa awie wɔamaa yeade ɔ bo kɛ Nyamenle a bɔle ninyɛne kɔsɔɔti ɛ?\nNINYƐNE FOFOLƐ MƆƆ WƆ ƐKƐ LA:\n• JW.ORG azo edwɛkɛ “Me Baebolo Ɛzukoalɛdeɛ” (Ɛvolɛ 3 anzɛɛ ɔndwu)\n• Vidio Bayɛ Gyihova Agɔnwo—‘Gyihova A Bɔle Ninyɛne Kɔsɔɔti A’\n• Awake! nu edwɛkɛ “Was It Designed?”\n• JW.ORG gyimayɛlɛ kɛlata “Why Do I Believe in God?”\n• JW.ORG azo edwɛkɛ “Creation or Evolution?” (four parts)\n• JW Broadcasting vidio nzinrenzinra “Viewpoints on the Origin of Life”\n• Brohyua Was Life Created?\n• Buluku Is There a Creator Who Cares About You?\nBɛyɛle brohyua ɛhye titili kɛ bɛfa bɛaboa Alasevolɛ ngakula mɔɔ bɛkile bɛ ngakyihakyililɛ wɔ sukulu nu la. Eza bɛbahola bɛava bɛamaa menli mɔɔ bɛkulo kɛ bɛnwu daselɛ dɔɔnwo mɔɔ kile kɛ Bɔvolɛ bie wɔ ɛkɛ la.\nNYAMENLE EDWƐKƐ NE AZO NVASOƐ Yɛtie Gyihova A Yɛnyia Nyilalɛ\nNYAMENLE EDWƐKƐ NE AZO NVASOƐ Kelaese Nwunle Amaneɛ Maanle Yɛ\nYƐ KILISIENE ƐBƐLABƆLƐ Boa Ɛ Mra Maa Bɛnyia Diedi Kpundii Wɔ Bɔvolɛ Ne Anu\nNYAMENLE EDWƐKƐ NE AZO NVASOƐ “Bɔ Nolo Kɛ Gyihova Anwunvɔnezelɛ Ɛvolɛ Ne Ɛdwu”\nYƐ KILISIENE ƐBƐLABƆLƐ Fa Baebolo Nwo Mbuluku Di Gyima Kpalɛ\nNYAMENLE EDWƐKƐ NE AZO NVASOƐ Anwuma Fofolɛ Nee Azɛlɛ Fofolɛ Ne Bamaa Yɛ Nye Alie Kpole\nYƐ KILISIENE ƐBƐLABƆLƐ Di Fɛlɛko Ɔlua Wɔ Anyelazo Ne Ati\nEdwɛkɛ ne Mbuluku mɔɔ ɛtwe la anwo edwɛkɛ YƐ ƐBƐLABƆLƐ NEE YƐ ƐZONLENLƐ NYIANU BULUKU February 2017\nYƐ ƐBƐLABƆLƐ NEE YƐ ƐZONLENLƐ NYIANU BULUKU February 2017


Ɛnee Temɔte Kulo Kɛ Ɔboa Menli | Fa Kilehile Ɛ Mra\nKENGA YE WƆ Abkhaz Abui Acholi Afrikaans Ahanta Ajië Albanian Altai Alur Amharic Arabic Armenian Armenian (West) Assamese Ateso Aukan Aymara Azerbaijani Azerbaijani (Cyrillic) Balinese Bambara Baoule Bariba Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Biak Bicol Bislama Bissau Guinean Creole Bomu Boulou Bulgarian Bété Cambodian Catalan Cebuano Changana (Mozambique) Chavacano Chichewa Chin (Hakha) Chin (Tiddim) Chin (Zotung) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chopi Chuabo Cibemba Cinamwanga Cinyanja Comorian (Ngazidja) Croatian Czech Dangme Danish Dayak Ngaju Digor Diola Douala Drehu Dusun Dutch Edo Efik Emberá (Catío) English Esan Estonian Ewe Faroese Fijian Finnish Fon Frafra French Ga Galician Garifuna Georgian German Giliki Gitonga Gokana Greenlandic Guarani Guarani (Bolivia) Guerze Gujarati Gun Guna Haitian Creole Hausa Herero Hibulu Hiligaynon Hindi Hiri Motu Hmong (White) Huastec (San Luis Potosi) Hungarian Iban Ibanag Ibinda Icelandic Igbo Iloko Indonesian Irish Isoko Italian Japanese Javanese Jula Kabardin-Cherkess Kabyle Kachin Kalanga (Zimbabwe) Kamba Kannada Karen (S'gaw) Kazakh Kazakh (Arabic) Kekchi Khana Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Laotian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mandjak Maninkakan (Eastern) Mapudungun Marathi Marshallese Mauritian Creole Maya Mazahua Mazatec (Huautla) Mbukushu Mbunda Mende Miskito Mixe (North Central) Mixtec (Guerrero) Mixtec (Huajuapan) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Ngangela Nias Nicobarese Nigerian Pidgin Niuean Norwegian Nyaneka Nyungwe Nzema Oromo Ossetian Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Polish Portuguese (Brazil) Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Rarotongan Romanian Romany (Bulgaria) Romany (Eastern Slovakia) Romany (Lovari, Hungary) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russian Rutoro Samoan Sangir Sango Saramaccan Sarnami Sena Sepedi Serbian (Cyrillic) Serbian (Roman) Serer Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Soli Solomon Islands Pidgin Somali Spanish Sranantongo Sunda Susu Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Toba Tojolabal Tok Pisin Tokelauan Tongan Toraja Totonac Tshiluba Tshwa Tsonga Turkish Turkmen Turkmen Tuvaluan Tuvinian Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uzbek Valencian Venda Vezo Vietnamese Wallisian Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zapotec (Isthmus) Zapotec (Lachiguiri) Zulu\nTemɔte le kpavolɛ mɔɔ ɛnee ɔ nye die kɛ ɔbaboa menli a. Ɔdule adenle ɔhɔle ɛleka dɔɔnwo ɔhɔboale awie mɔ. Ɛhye ati, ɔ nye liele wɔ ɛbɛlabɔlɛ nu. Ɛkulo kɛ ɛte nwolɛ edwɛkɛ ɔ?—\nTemɔte mame nee ye nana hilele ye Gyihova anwo debie\nTemɔte nyinle wɔ sua bie mɔɔ bɛfɛlɛ ye Lesetela la azo. Mekɛ mɔɔ ɔle kakula la, ye nana Loyese nee ye mame, Yunaesi, bɔle ɔ bo hilele ye Gyihova anwo debie. Mekɛ mɔɔ Temɔte ɛlɛnyi la, ɛnee ɔkulo kɛ ɔboa menli ɔmaa bɛsukoa Gyihova anwo debie.\nMekɛ mɔɔ Temɔte le kpavolɛ la, Pɔɔlo hanle kɛ ɔmaa bɛdu adenle na bɛhɔha edwɛkɛ ne wɔ ɛleka ngakyile. Temɔte hanle kɛ: ‘Yoo!’ Ɛnee yeziezie ɔ nwo kɛ ɔbahɔ na yeaboa awie mɔ.\nTemɔte nee Pɔɔlo hɔle Masidonea sua bie mɔɔ bɛfɛlɛ ye Tɛsalonaeka la azo. Amaa bɛadwu ɛkɛ la, ɛnee ɔwɔ kɛ bɛtia adenle tendenle na akee bɛfo meli. Mekɛ mɔɔ bɛdwule ɛkɛ ne la, bɛboale menli dɔɔnwo bɛmanle bɛzukoale Gyihova anwo debie. Noko menli bie vale ɛya na bɛbɔle mɔdenle kɛ bɛboda bɛ. Yemɔti ɛnee ɔwɔ kɛ Pɔɔlo nee Temɔte fi ɛkɛ na bɛkɔka edwɛkɛ ne wɔ ɛleka fofolɛ.\nTemɔte bɔle ɛbɛla mɔɔ yɛ anyelielɛ la\nSiane bie anzi, Pɔɔlo hanle hilele Temɔte kɛ ɔzia ɔhɔ Tɛsalonaeka na ɔnlea kɛzi mediema ne mɔ anwo de la. Ɛnee ɔhyia akɛnrasesebɛ na yeahola yeahɔ zɔhane sua ne mɔɔ zolɛ yɛ ɛzulolɛ la azo! Noko Temɔte hɔle ɔluakɛ ɛnee ɔdwenle mediema mɔɔ wɔ ɛkɛ la anwo. Ɔvale amaneɛ fɛlɛko ɔrɛlɛle Pɔɔlo. Ɛnee mediema mɔɔ wɔ Tɛsalonaeka la ɛlɛbɔ bɛ nwo mɔdenle!\nTemɔte nee Pɔɔlo luale ɛvolɛ dɔɔnwo. Mekɛ bie Pɔɔlo hɛlɛle kɛ Temɔte a le sonla mɔɔ fɛta mɔɔ ɔbazoa ye yeamaa yeaboa asafo ne mɔ a. Ɛnee Temɔte kulo Gyihova nee menli.\nƐkulo menli yɛɛ ɛkulo kɛ ɛboa bɛ ɛmaa bɛsukoa Gyihova anwo debie ɔ?— Saa ye zɔhane a, ɛnee ɛbabɔ ɛbɛla mɔɔ yɛ anyelielɛ, kɛmɔ Temɔte yɛle la!\n2 Temɔte 1:5; 3:15\nGyima ne 16:1-5; 17:1-10\n1 Tɛsalonaekama 3:2-7\nNienwu a Temɔte nyinle a?\nƐnee Temɔte kulo kɛ ɔ nee Pɔɔlo badu adenle ɔ? Duzu ati ɔ?\nDuzu ati a Temɔte ziale hɔle Tɛsalonaeka a?\nKɛ ɔkɛyɛ na wɔabɔ ɛbɛla mɔɔ yɛ anyelielɛ kɛ Temɔte la ɛ?\nFa nwa awie Fa nwa awie Ɛnee Temɔte Kulo Kɛ Ɔboa Menli


Gyɛlɛmaya 29 | Yintanɛte Zo Baebolo | Ewiade Fofolɛ Ngilebɛbo\nGyɛlɛmaya hɛlɛle menli mɔɔ wɔ akɛlɛzonlenlɛ nu wɔ Babelɔn la kɛlata (1-23)\nYizilayɛ pɛ ɛvolɛ 70 a bɛbazia bɛara (10)\nEdwɛkɛ mɔɔ bɛhanle bɛhilele Hyɛmaya (24-32)\n29 Kɛlata ne mɔɔ ngapezonli Gyɛlɛmaya maanle bɛvale bɛvile Gyɛlusalɛm bɛhɔmaanle mgbanyima mɔɔ ɛha wɔ menli mɔɔ wɔ akɛlɛzonlenlɛ nu la, ɛsɔfoma, ngapezoma nee menli ne amuala, mɔɔ Nɛbukadenɛza vale bɛ vile Gyɛlusalɛm hɔle akɛlɛzonlenlɛ nu wɔ Babelɔn la anu edwɛkɛ ɛne, 2 mekɛ mɔɔ ɛnee bɛva Belemgbunli Gyɛkonaya,+ ɔbahyema* ne,+ suakunlu mgbanyima, Dwuda nee Gyɛlusalɛm mgbanyima, dwinvolɛma nee mbulalɛ dwinvolɛma* bɛvi Gyɛlusalɛm bɛhɔ la.+ 3 Ɔvale kɛlata ne ɔmaanle Hyeefan+ ara Ɛleesa nee Helekaya ara Gɛmalaya mɔɔ Dwuda Belemgbunli Zɛdikaya+ zoanle bɛ wɔ Babelɔn, wɔ Babelɔn Belemgbunli Nɛbukadenɛza ɛkɛ ne la. Kɛlata ne se: 4 “Mɔɔ ɛlɔne Gyihova, Yizilayɛ Nyamenle ne ɛha ɛhile menli kɔsɔɔti mɔɔ wɔ akɛlɛzonlenlɛ nu, mɔɔ memaanle bɛvile Gyɛlusalɛm bɛhɔle akɛlɛzonlenlɛ nu wɔ Babelɔn la ɛne, 5 ‘Bɛsisi azua na bɛdɛnla nu. Bɛyɛ tola na bɛli nuhua ma. 6 Bɛgya mraalɛ na bɛwo mralɛ mrenyia nee mralɛ mraalɛ; bɛgya mraalɛ bɛmaa bɛ mra mrenyia na bɛva bɛ mra mraalɛ bɛmaa agyalɛ amaa bɛdabɛ noko bɛawo mralɛ mrenyia nee mralɛ mraalɛ. Bɛmaa bɛ nwo ɛzo wɔ lɔ, bɛmmamaa bɛ nwo ka ekyi. 7 Bɛkpondɛ anzodwolɛ bɛmaa suakpole ne mɔɔ memaa bɛhɔ akɛlɛzonlenlɛ nu wɔ ɛkɛ la, na bɛzɛlɛ Gyihova bɛmaa ye, ɔluakɛ saa anzodwolɛ wɔ ɛkɛ a yɛɛ bɛbanyia anzodwolɛ a.+ 8 Na mɔɔ ɛlɔne Gyihova, Yizilayɛ Nyamenle ne ɛha la ɛne: “Bɛmmamaa bɛ ngapezoma nee bɛ menli mɔɔ ka kenle bie edwɛkɛ mɔɔ wɔ bɛ avinli la bɛlɛbɛla bɛ,+ yɛɛ bɛmmatie bɛ ɛlalɛ mɔɔ bɛka la. 9 Ɔluakɛ ‘bɛlɛka adalɛ ngapezo bɛahile bɛ wɔ me duma nu. Metɛsoanle bɛ,’+ Gyihova a se a.”’” 10 “Mɔɔ Gyihova ɛha la ɛne, ‘Saa bɛpɛ ɛvolɛ 70 wɔ Babelɔn a, mebahakyi me nye wɔ bɛ nwo,+ na mebali me ɛwɔkɛ zo meava bɛ meazia meara ɛke.’+ 11 “‘Ɔluakɛ meze adwenle mɔɔ melɛdwenle ye wɔ bɛ nwo la,’ Gyihova a se a, ‘anzodwolɛ adwenle ɔ, na tɛ munzule adwenle,+ kɛ mebamaa bɛ kenle bie nee anyelazo.+ 12 Na bɛbavɛlɛ me na bɛara me ɛkɛ bɛarayɛ asɔne, na mebadie bɛ.’+ 13 “‘Bɛbakpondɛ me na bɛbanwu me,+ ɔluakɛ bɛbava bɛ ahonle kɔsɔɔti bɛakpondɛ me.+ 14 Na mebamaa bɛanwu me,’+ Gyihova a se a. ‘Na mebaboɔboa bɛdabɛ mɔɔ bɛwɔ akɛlɛzonlenlɛ nu la anloa na meaye bɛ meavi maanle maanle kɔsɔɔti mɔɔ membɔle bɛ asande mengɔle nu la anu,’+ Gyihova a se a. ‘Na mebava bɛ meazia meara ɛleka mɔɔ memaanle bɛvile ɛkɛ bɛhɔle akɛlɛzonlenlɛ nu la.’+ 15 “Noko bɛse, ‘Gyihova ɛmaa yɛ ngapezoma wɔ Babelɔn.’ 16 “Mɔɔ Gyihova ɛha ɛhile belemgbunli ne mɔɔ de Devidi belemgbunli ebia+ ne azo nee menli mɔɔ de suakpole ɛhye azo amuala, bɛ mediema mɔɔ bɛ nee bɛ angɔ akɛlɛzonlenlɛ nu la ɛne, 17 ‘Mɔɔ ɛlɔne Gyihova ɛha la ɛne: “Nea, melɛmaa konle dadeɛ, ɛhɔne nee ewulenzane*+ ara bɛ nwo zo, na mebamaa bɛayɛ kɛ feege mɔɔ ɛkpɔlɔ* mɔɔ bɛdi a ɔnyɛ boɛ la.”’+ 18 “‘Mebava konle dadeɛ, ɛhɔne nee ewulenzane meavoa bɛ,+ na mebamaa bɛahakyi debie ɛzulolɛ bie bɛamaa azɛlɛ ye azo arelemgbunlililɛ kɔsɔɔti,+ menli bawa bɛ amonle, na bɛ nwo ayɛ azibɛnwo,+ debie mɔɔ bɛbabɔ nwolɛ nvonloma, na bɛagua bɛ nyunlu aze wɔ maanle mɔɔ mebabɔ bɛ asande meahɔ nu la amuala anu,+ 19 ɔluakɛ bɛandie me edwɛkɛ ne mɔɔ menvale menzoanle me azonvolɛ ngapezoma ne mɔ la,’ Gyihova a se a, ‘menzoanle bɛ fane dɔɔnwo.’*+ “‘Noko bɛandie,’+ Gyihova a se a. 20 “Ɛhye ati, bɛdabɛ mɔɔ meva bɛ mevi Gyɛlusalɛm mehɔ akɛlɛzonlenlɛ nu wɔ Babelɔn la kɔsɔɔti, bɛdie Gyihova edwɛkɛ. 21 Mɔɔ ɛlɔne Gyihova, Yizilayɛ Nyamenle ne ɛha ye wɔ Kolaya ara Ehabe nee Meeyasaya ara Zɛdikaya mɔɔ bɛlɛfa me duma bɛaha adalɛ ngapezo bɛahile bɛ anwo la ɛne,+ ‘Nea, mebava bɛ meawula Babelɔn Belemgbunli Nɛbukadenɛza asa anu na ɔbahu bɛ wɔ bɛ nye zo. 22 Na Dwudama mɔɔ wɔ akɛlɛzonlenlɛ nu wɔ Babelɔn la kɔsɔɔti bɛava mɔɔ bado bɛ la awa amonle kɛ: “Gyihova ɛyɛ wɔ kɛ Zɛdikaya nee Ehabe mɔɔ Babelɔn belemgbunli ne dondonle bɛ wɔ senle nu la!” 23 ɔluakɛ bɛbɔ anyiemgba ɛbɛla wɔ Yizilayɛ,+ bɛ nee bɛ gɔnwo mɔ aye mɔ ɛzɛkye agyalɛ na bɛbɔ adalɛ wɔ me duma nu wɔ mekɛ mɔɔ metɛsoanle bɛ la.+ “‘“Medame a meze a, yɛɛ medame a medi nwolɛ daselɛ a,”+ Gyihova a se a.’” 24 “Na ka kile Hyɛmaya+ mɔɔ vi Nihɛlam la noko kɛ, 25 ‘Mɔɔ ɛlɔne Gyihova, Yizilayɛ Nyamenle ne ɛha la ɛne: “Wɔva wɔ duma wɔhɛlɛ kɛlata wɔhɔmaa menli mɔɔ wɔ Gyɛlusalɛm la amuala, Meeyasaya ara Zɛfanaya,+ ɛsɔfo ne nee ɛsɔfo ne mɔ amuala kɛ, 26 ‘Gyihova ɛyɛ wɔ ɛsɔfo ɛzie ɛsɔfo Gyɛhɔyada agyakɛ anu kɛ ɛyɛ kpanyinli wɔ Gyihova sua nu ɛkɛ, na ɛnlea ɛbɔ ɛzɛlɛ biala mɔɔ ɔbaha ngapezo la baka nu na ɛva bulalɛ ɛgyela ɔ kɔme;+ 27 ɛnee duzu ati a ɛtɛtwile Gyɛlɛmaya mɔɔ vi Anatɔto+ mɔɔ yeyɛ ɔ nwo ngapezonli la anyunlu ɛ?+ 28 Ɔluakɛ ɔzoanle ɔmaanle bɛrale yɛ nwo lɔ wɔ Babelɔn bɔbɔ na ɔhanle kɛ: “Ɔbahyɛ kpalɛ! Bɛsisi azua na bɛdɛnla nu. Bɛyɛ tola na bɛli nuhua ma,+—”’”’” 29 Mɔɔ ɛsɔfo Zɛfanaya+ gengale kɛlata ɛhye hilele ngapezonli Gyɛlɛmaya wiele la, 30 Gyihova edwɛkɛ rale Gyɛlɛmaya ɛkɛ ne kɛ: 31 “Soa maa bɛhɔha bɛhile menli mɔɔ wɔ akɛlɛzonlenlɛ nu la kɔsɔɔti kɛ, ‘Mɔɔ Gyihova ɛha ye wɔ Hyɛmaya mɔɔ vi Nihɛlam anwo la ɛne: “Kɛmɔ Hyɛmaya ɛha ngapezo ɛhile bɛ wɔ mekɛ mɔɔ metɛsoanle ye na ɔbɔle mɔdenle kɛ ɔmaa bɛava bɛ nwo bɛado adalɛ edwɛkɛ zo la ati,+ 32 mɔɔ Gyihova ɛha la ɛne, ‘Nea, mebahwe Hyɛmaya mɔɔ vi Nihɛlam la nee ɔ bo zo amra anzo. Ɔ bo zo amra biala ɛnrɛha wɔ menli ɛhye mɔ anu, yɛɛ ɔnrɛnwu kpalɛ mɔɔ mebayɛ meamaa me menli ne la, Gyihova a se a, ‘ɔluakɛ yemaa bɛde Gyihova anwo atua.’”’”\n^ Anzɛɛ “raalɛ kpanyinli.”\n^ Anzɛɛ ɔkola ɔkile, “bɛdabɛ mɔɔ bɛdie bane.”\n^ Anzɛɛ ɔkola ɔkile, “mɔɔ ɛkpuke.”\n^ Hibulu aneɛ nu, “mendwazole ndɛ na menzoanle bɛ.”


2 Samoɛle 15 | Yintanɛte Zo Baebolo | Ewiade Fofolɛ Ngilebɛbo\nSamoɛle Mɔɔ Tɔ Zo Nwiɔ 15:1-37\nAbesalɛm adwenle ɛtane nee ye atuadelɛ ne (1-12)\nDevidi nriandile vile Gyɛlusalɛm (13-30)\nAhetɔfɛle hɔbokale Abesalɛm anwo (31)\nBɛzoa Huhyae kɛ ɔhɔzɛkye Ahetɔfɛle folɛdulɛ ne (32-37)\n15 Ɛhye anzi, Abesalɛm nyianle ye ehwili nee mgbɔnwɔ yɛɛ menli 50 mɔɔ banriandi ali ɔ nyunlu a.+ 2 Abesalɛm dwazo ndɛ kɔgyinla adenle ne mɔɔ kɔ suakpole ne anlenkɛ kpole ne anloa+ la foa ko. Saa awie lɛ edwɛkɛ mɔɔ ɔfa yeahɔ belemgbunli ɛkɛ yeamaa yeabua a,+ Abesalɛm fɛlɛ ye na ɔka kɛ: “Ɛvi sua boni azo?” Na ɔka kɛ: “Wɔ sonvolɛ vi Yizilayɛ mbusua ne mɔ ko anu.” 3 Abesalɛm ka kile ye kɛ: “Nea, wɔ edwɛkɛ yɛ fɛ yɛɛ ɔle kpalɛ, noko belemgbunli ɛnlɛ awie mɔɔ badie wɔ edwɛkɛ ne a.” 4 Abesalɛm ka kɛ: “Saa bɛkpale me ndɛnebuavolɛ wɔ azɛlɛ ne azo a, anrɛɛ awie biala mɔɔ lɛ edwɛkɛ anzɛɛ kpondɛ kɛ bɛbua edwɛkɛ bɛmaa ye la bara me ɛkɛ na meanlea kɛ mebali pɛlepɛle meamaa ye.” 5 Na saa awie bikye Abesalɛm kɛ ɔkabɔ ɔ ti aze yeamaa ye a, ɔsɔ ye na ɔfo ɔ nloa anwo.+ 6 Zɔhane ala a Abesalɛm yɛle Yizilayɛma kɔsɔɔti mɔɔ rale belemgbunli ne ɛkɛ ne kɛ ɔbua ndɛne ɔmaa bɛ la a; ɔti Abesalɛm wuale Yizilayɛma kɔsɔɔti ahonle.+ 7 Ɛvolɛ nna* pɛle nu la, Abesalɛm zele belemgbunli ne kɛ: “Mesɛlɛ wɔ, maa mengɔ Hibulɔn+ na mengɔndua ɛwɔkɛ mɔɔ membɔle Gyihova la. 8 Ɔluakɛ wɔ sonvolɛ bɔle ɛwɔkɛ+ ɛhye wɔ mekɛ mɔɔ mede Gɛhyɛ+ mɔɔ wɔ Selea la kɛ: ‘Saa Gyihova fa me sia ba Gyɛlusalɛm a, mebabɔ afɔle meamaa* Gyihova.’” 9 Ɔti belemgbunli ne zele ye kɛ: “Kɔ anzodwolɛ nu.” Ɔti ɔdwazole na ɔhɔle Hibulɔn. 10 Akee Abesalɛm zoanle busiama maanle bɛhɔle Yizilayɛ mbusua ne mɔ anu na ɔhanle ɔhilele bɛ kɛ: “Saa bɛte aweɛne ne ane ala a, bɛbɔ ye nolo kɛ, ‘Abesalɛm ɛyɛ belemgbunli wɔ Hibulɔn.’”+ 11 Akee mrenyia 200 mɔɔ vi Gyɛlusalɛm la nee Abesalɛm hɔle; bɛvɛlɛle bɛ mɔɔ ɛnee bɛnze mɔɔ ɛlɛkɔ zo la anwo ɛhwee. 12 Mekɛ mɔɔ Abesalɛm bɔle afɔle ne wiele la, ɔzoanle ɔmaanle bɛhɔvale Gaelonli Ahetɔfɛle,+ Devidi folɛtuvolɛ+ ne bɛvile ye sua zo Gaelo+ bɛrale. Ɛnee maamɔvo adwenle ne ɛlɛyɛ kpole, yɛɛ menli mɔɔ gyi Abesalɛm anzi la noko anwo ɛlɛso.+ 13 Nzinlii, awie rahanle hilele Devidi kɛ: “Yizilayɛma amuala ahonle ɛhɔli Abesalɛm anzi.” 14 Ɛkɛ ne ala, Devidi zele ye sonvolɛma mɔɔ nee ye wɔ Gyɛlusalɛm la kɛ: “Bɛdwazo bɛmaa yɛnriandi,+ ɔluakɛ yɛ nuhua ko biala ɛnrɛvi Abesalɛm asa! Bɛyɛ ye ndɛndɛ, ɔluakɛ bie a ɔbarado yɛ na yeava konle dadeɛ yeahu yɛ nee suakpole ye azo amra!”+ 15 Belemgbunli ne sonvolɛma ne buale belemgbunli ne kɛ: “Debie biala mɔɔ yɛ menle belemgbunli kɛha la, wɔ sonvolɛma ɛziezie bɛ nwo kɛ bɛbayɛ.”+ 16 Ɔti belemgbunli ne vale ye sua nu amra kɔsɔɔti lile ɔ nzi hɔle, noko belemgbunli ne gyakyile ye nwewe*+ bulu ɛkɛ ne kɛ bɛnlea sua nu ɛkɛ.* 17 Na belemgbunli ne nee menli mɔɔ doa ye la kɔsɔɔti vile sua ne azo na bɛhɔgyinlanle Bɛte-mɛhake. 18 Ye azonvolɛ kɔsɔɔti mɔɔ nee ye ɛlɛkɔ* la nee Kɛlɛtema amuala, Pɛlɛtema+ yɛɛ Gatema,+ mrenyia 600 ne mɔɔ lile ɔ nzi vi Gate+ rale la razenle belemgbunli ne anyunlu na ɔnleanle bɛ nuhua ko biala. 19 Akee belemgbunli ne zele Gatenli Yetaye+ kɛ: “Duzu ati a ɔwɔ kɛ ɛdawɔ noko ɛ nee yɛ kɔ a? Sia kɔdɛnla belemgbunli fofolɛ ne anwo ɛkɛ, ɔluakɛ ɛle ɛyɛvolɛ yɛɛ eza ɛvi wɔ maanle nu a wɔnriandi a. 20 Anoma a ɛrale a, asoo ɔwɔ kɛ memaa ɛ nee yɛ kɔduolua nu ɛnɛ, na ɛleka biala mɔɔ ɔwɔ kɛ mekɔ la me nee wɔ kɔ ɔ? Fa ɛ mediema ne mɔ boka ɛ nwo na sia ɛ nzi, Gyihova ɛla ɛlɔlɛ kpundii ali ɛhile wɔ na ɔli nɔhalɛ ɔmaa wɔ!”+ 21 Noko Yetaye buale belemgbunli ne kɛ: “Mekɛ ala mɔɔ Gyihova de aze yɛɛ mekɛ ala mɔɔ me menle belemgbunli de aze la, ɛleka biala mɔɔ me menle belemgbunli kɛhɔ la, ewule nu o, ngoane nu o, ɛkɛ ne a wɔ sonvolɛ bahɔ a!”+ 22 Na Devidi zele Yetaye+ kɛ: “Kɔpɛ bɔnza ne na kɔ.” Ɔti Gatenli Yetaye nee ye menli ne nee ɔ mra kɔsɔɔti hɔpɛle bɔnza ne hɔle. 23 Mekɛ mɔɔ menli ɛhye mɔ kɔsɔɔti ɛlɛpɛ bɔnza ne la, ɛnee awie biala mɔɔ wɔ azɛlɛ ne azo la ɛlɛsu, na ɛnee belemgbunli ne gyi Kedelɔn Bɔnza+ ne anwo; menli ne amuala pɛle bɔnza ne hɔle adenle ne mɔɔ kɔ fienemgbole ne anu la azo. 24 Ɛnee Zeedɔko+ nee Livaema+ kɔsɔɔti mɔɔ zo nɔhalɛ Nyamenle+ ne ngyekyeleɛ ɛlɛka+ ne la wɔ ɛkɛ; na bɛziele nɔhalɛ Nyamenle ne Ɛlɛka ne aze; na Abayata+ hɔle ɛkɛ wɔ mekɛ mɔɔ menli ne amuala vi suakpole ne azo pɛle bɔnza ne wiele la. 25 Noko belemgbunli ne zele Zeedɔko kɛ: “Fa nɔhalɛ Nyamenle ne Ɛlɛka ne sia kɔ suakpole+ ne azo. Saa menyia Gyihova anyunlu ɛlolɛ a, ɔbamaa meazia meara na meanwu ɛlɛka ne nee ɛleka mɔɔ ɔgyi la.+ 26 Noko saa ɔka kɛ, ‘Me nye ɛnlie ɛ nwo’ a, ɛnee maa ɔva debie biala mɔɔ ɔle kpalɛ wɔ ɔ nye zo la ɔyɛ me.” 27 Belemgbunli ne zele ɛsɔfo Zeedɔko kɛ: “Ɛnle ɛnyelɛzodeɛnwunlɛnli ɔ?+ Fa ɛ ra Ahaemaze nee Abayata ara Dwɔnatan+ boka ɛ nwo na sia kɔ suakpole ne azo anzodwolɛ nu. 28 Nea, mebaluolua azule ne mɔɔ wɔ fienemgbole ne anu la anloa kɔkpula kɛ mebanyia nrɛlaleɛ meavi wɔ ɛkɛ la.”+ 29 Yemɔti Zeedɔko nee Abayata vale nɔhalɛ Nyamenle ne Ɛlɛka ne ziale hɔle Gyɛlusalɛm na bɛdɛnlanle ɛkɛ. 30 Mɔɔ Devidi ɛlɛfo Ɔlivi+ Boka ne la, ɛnee ɔlɛsu; ɛnee yeheda ɔ ti zo na ɔ gyakɛ gua aze. Menli mɔɔ nee ye lua la noko hedale bɛ ti zo, na ɛnee bɛlɛsu wɔ mekɛ mɔɔ bɛlɛkɔ la. 31 Akee bɛhanle bɛhilele Devidi kɛ: “Ahetɔfɛle boka menli mɔɔ nee Abesalɛm+ ɛbɔ adwenle+ ne la anwo.” Na Devidi hanle kɛ: “O Gyihova,+ mesɛlɛ wɔ, maa Ahetɔfɛle folɛdulɛ ne ɛyɛ ngoaseasɛm!”+ 32 Mɔɔ Devidi dwule boka ne azo ɛleka mɔɔ ɛnee menli bɔ bɛ ti aze maa Nyamenle la, Akaenli+ Huhyae+ rayiale ye wɔ ɛkɛ, ɛnee yesuosua ye tɛladeɛ ne anu na yeva ndɛtɛlɛ yegua ɔ ti zo. 33 Noko Devidi zele ye kɛ: “Saa ɛ nee me kɔ a, ɛbayɛ adesoa wɔamaa me. 34 Noko saa ɛsia ɛkɔ suakpole ne azo na ɛka ɛkile Abesalɛm kɛ, ‘O belemgbunli, mele wɔ sonvolɛ. Dɛba ne, ɛnee mele wɔ papa sonvolɛ, noko kɛkala mele wɔ sonvolɛ’+ a, ɛbahola wɔazɛkye Ahetɔfɛle folɛdulɛ ne wɔamaa me.+ 35 Tɛ ɛsɔfo Zeedɔko nee ɛsɔfo Abayata a nee wɔ wɔ ɛkɛ la ɔ? Ka debie biala mɔɔ ɛbade wɔavi belemgbunli sua nu ɛkɛ la kile ɛsɔfo Zeedɔko nee ɛsɔfo Abayata.+ 36 Nea! Zeedɔko ara Ahaemaze+ nee Abayata ara Dwɔnatan+ amu nwiɔ wɔ bɛ nwo ɛkɛ, yemɔti soa bɛ maa bɛraha edwɛkɛ biala mɔɔ ɛbade la bɛhile me.” 37 Yemɔti Devidi agɔnwo+ Huhyae* hɔle suakpole ne azo wɔ mekɛ mɔɔ ɛnee Abesalɛm ɛlɛba Gyɛlusalɛm la.\n^ Anzɛɛ ɔkola ɔkile, “Ɛvolɛ 40.”\n^ Anzɛɛ “mebazonle.” Hibulu aneɛ nu, “mebava ɛzonlenlɛ meamaa.”\n^ Anzɛɛ “mɔɔ lua ye foa ko.”\n^ Anzɛɛ “agɔnwo Huhyae mɔɔ ɔka ɔ ti anu edwɛkɛ ɔkile ye la.”\n2 Samoɛle 15


Edwɛne 76—Kɛzi Ɛte Nganeɛ Ɛ? | Kilisiene Edwɛne\nKENGA YE WƆ Abkhaz Abua Acholi Afrikaans Akha Albanian Altai Alur America Mumule Aneɛ Amharic Amis Arabic Armenian Attié Aukan Awing Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Britain Mumule Aneɛ Bulgarian Cakchiquel (Western) Cambodian Catalan Cebuano Changana (Mozambique) Chichewa Chile Mumule Aneɛ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumule Aneɛ Cree Plains (Roman) Croatian Cuba Mumule Aneɛ Czech Damara Dangme Danish Dayak Ngaju Digor Douala Drehu Dutch Ecuador Mumule Aneɛ Edo Efik Emberá (Catío) Emberá (Chamí) English Esan Estonian Ewe Ewondo Fang Faroese Fijian Finnish Finnish Mumule Aneɛ Fon French French Mumule Aneɛ Fulfulde (Cameroon) Ga Garifuna Georgian German German Mumule Aneɛ Ghomálá’ Giliki Gitonga Gokana Greenlandic Guarani Gun Haitian Creole Hakka (Taiwan) Hausa Hawaiian Hawai’i Pidgin Herero Hibulu Hiligaynon Hindi Hiri Motu Hmong (White) Hungarian Hunsrik Iban Ibanag Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Ivorian Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Kekchi Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Konkani (Roman) Korean Kosraean Kpelle Krio Kurdish Kurmanji Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Macushi Madagascar Mumule Aneɛ Makaa Malagasy Malay Malayalam Maltese Mam Mambwe-Lungu Mano Mapudungun Mari Marshallese Mauritian Creole Maya Mazatec (Huautla) Mbunda Medumba Mexico Mumule Aneɛ Min Nan (Taiwan) Mingrelian Miskito Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Niuean Norwegian Nsenga (Mozambique) Nsenga (Zambia) Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Pennsylvania German Persian Pidgin (Cameroon) Pidgin (West Africa) Polish Polish Mumule Aneɛ Pomeranian Ponapean Portuguese (Brazil) Portuguese (European) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Romany (Romania) Ronga Runyankore Russia Mumule Aneɛ Russian Rutoro Saint Lucian Creole Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Sweden Mumule Aneɛ Swedish Tagalog Tahitian Talian Tamil Tarahumara (Central) Tarascan Tatar Telugu Tetun Dili Tewe Thai Thai Mumule Aneɛ Ticuna Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Udmurt Ukrainian Umbundu Urdu Urhobo Uruund Uzbek Valencian Venda Venezuela Mumule Aneɛ Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yemba Yoruba Zapotec (Isthmus) Zulu\nKɛzi Ɛte Nganeɛ Ɛ?\n1. Kɛ-zi ɛ-te nga-neɛ,\nsaa ɛ-ka e-dwɛ-kpa ne\nƐ-ki-le me-nli mɔɔ\nku-lo nɔ-ha-lɛ ne a?\nƐ-bɔ mɔ-de-nle a,\nNya-me-nle maa ɔ-so ma.\nƆ-ze a-ho-nle mɔɔ\nku-lo nɔ-ha-lɛ ne la.\nYɛ-tu yɛ nwo na yɛ-bo-a,\nɔ-maa yɛ-nyia a-nye-lie-lɛ.\na-fɔ-le ne da-huu.\n2. Kɛ-zi ɛ-te nga-neɛ,\nsaa wɔ e-dwɛ-kɛ ne ka\nMe-nli mɔɔ ku-lo n-goa-ne\nla a-ho-nle a?\nBie mɔ ɛ-ndi-e wɔ,\nbɛ-di bɛ a-ho-nle nzi.\nNo-ko yɛ nye die kɛ ye\ndu-ma la yɛ nwo zo.\n3. Kɛ-zi ɛ-te nga-neɛ,\nsaa ɛ-nwu kɛ Nya-me-nle\nƐ-lɛ-bo-a wɔ yea-maa wɔa-yɛ\ngyi-ma ne a?\nYɛ-kpo-ndɛ mɔɔ fɛ-ta la;\nɔ-nrɛ-hyɛ na yɛa-wie.\n(Eza nea Gyi. 13:48; 1 Tɛs. 2:4; 1 Tim. 1:11.)\nFa nwa awie Fa nwa awie Kɛzi Ɛte Nganeɛ Ɛ?\nKɛzi Ɛte Nganeɛ Ɛ? (Edwɛne 76)\nsjj edwɛne 76


Ɛzɛdɔso 15 | Yintanɛte Zo Baebolo | Ewiade Fofolɛ Ngilebɛbo\nMosisi nee Yizilayɛma konimlilɛ edwɛne ne (1-19)\nMeleam dole edwɛne liele zo (20, 21)\nNzule ɛnwonle yɛle fɛ (22-27)\n15 Mekɛ zɔhane, Mosisi nee Yizilayɛma dole edwɛne maanle Gyihova kɛ:+ “Mebado edwɛne meamaa Gyihova, ɔluakɛ ye anyunlunyia ɛyɛ kpole.+ Yevuandi ɛkpɔnwɔ nee ye kavolɛ ne yegua nyevile ne anu.+ 2 Me anwosesebɛ nee me tumi a le Gyaa,* ɔluakɛ yeyɛ me ngoanedievolɛ.+ Me Nyamenle ne ɛne, na mebaye ye ayɛlɛ;+ me papa Nyamenle ne ɛne,+ na mebahanvo ye.+ 3 Gyihova le kovolɛ kpole.+ Ye duma a le Gyihova.+ 4 Yevuandi Falo ehwili ne mɔ nee ye ɛlɔnema ne yegua nyevile ne anu,+Yɛɛ ye kovolɛma kpalɛ ne ɛnloma Nyevile Kɔkɔlɛ ne anu.+ 5 Nzule ne mɔɔ ɛlɛbu ava zo la hedale bɛ nwo zo; bɛnlomanle ɔ bo kɛ bolɛ.+ 6 O Gyihova, tumi kpole wɔ ɛ sa fema ne anu;+O Gyihova, ɛ sa fema ne kola bubu kpɔvolɛ. 7 Wɔ wɔ anyunlunyia kpole nu, ɛfuandi menli mɔɔ dwazo tia wɔ la ɛgua aze;+Ɛsoa wɔ ɛya wuluwulu ne, na ɔyela bɛ kɛ ndile. 8 Ɛ bonyi nu ɛnwomenle ko maanle nzule ne boɔboale bɛ nloa;Bɛgyinlanle ɛleka ko dii kɛ bane la,Nzule ne mɔɔ ɛlɛtu la gyinlanle dii wɔ nyevile ne avinli. 9 Kpɔvolɛ ne hanle kɛ: ‘Mebadoa bɛ! Mebahye bɛ! Mebahyɛ ninyɛne mɔɔ mebanyia la kɔkpula kɛ me* kunlu kɛdwo! Mebahwe me konle dadeɛ ne! Me sa bali bɛ nwo zo konim!’+ 10 Ɛgule ɛnwomenle, na nyevile ne hedale bɛ nwo zo;+Bɛnlomanle azule kpole ne abo kɛ sumi. 11 O Gyihova, nyamenle ne mɔ boni a le kɛ ɛdawɔ a?+ Nwane a le kɛ ɛdawɔ mɔɔ ɛle kpole wɔ nwuanzanwuanzayɛlɛ nu la a?+ Ahenle mɔɔ ɔwɔ kɛ bɛsulo ye na bɛto edwɛne bɛye ye ayɛlɛ, Ahenle mɔɔ yɛ nwanwane ninyɛne la.+ 12 Ɛdendenle ɛ sa fema ne, na azɛlɛ ne menle bɛ.+ 13 Wɔ wɔ ɛlɔlɛ kpundii ne anu, ɛlile wɔ menli ne mɔɔ ɛliele bɛ la anyunlu;+Wɔ wɔ anwosesebɛ nu, ɛbahile bɛ adenle wɔahɔ wɔ tɛnlabelɛ nwuanzanwuanza ne. 14 Menli bade;+ bɛ nwo bawoso bɛ,Menli mɔɔ de Filisitia la bade nyane.* 15 Mekɛ zɔhane, Yidɔm mbusua mgbanyinli ahonle badu,Yɛɛ Mowabe tumivolɛma anwo bawoso bɛ.+ Ɛzulolɛ baha menli mɔɔ de Keena la amuala.+ 16 Ɛzulolɛ nee ahunlundetelɛ badɔ bɛ nwo.+ Ɔlua ɛ sa kpole ne ati, bɛnrɛhola bɛ bo tu, bɛbayɛ kɛ bolɛ laKɔkpula kɛ wɔ menli ne bapɛ nu ahɔ, O Gyihova,Kɔkpula kɛ menli mɔɔ wɔkpa bɛ la+ bapɛ nu ahɔ.+ 17 Ɛbava bɛ wɔara na wɔalua bɛ wɔ wɔ boka ne, mɔɔ le wɔ agyapadeɛ ne la azo,+Ɛleka mɔɔ wɔziezie kɛ ɛbadɛnla la, O Gyihova,Ɛzonlenlɛsua mɔɔ wɔva ɛ sa wɔzi la, O Gyihova. 18 Gyihova bali belemgbunli dahuu.+ 19 Mekɛ mɔɔ Falo mgbɔnwɔ nee ye konle ehwili ne mɔ yɛɛ ye mgbɔnwɔkavoma ne hɔle nyevile ne anu la,+Gyihova maanle nyevile ne ziale rahedale bɛ nwo zo,+Noko Yizilayɛma luale azɛlɛ resee zo wɔ nyevile ne anu.”+ 20 Akee ngapezonli raalɛ Meleam, Aalɔn adiema raalɛ ne, vale akɛya, yɛɛ mraalɛ ne mɔ amuala vale akɛya nee agolezilɛ lile ɔ nzi. 21 Meleam dole edwɛne liele mrenyia ne mɔ zo kɛ: “Bɛdo edwɛne bɛmaa Gyihova, ɔluakɛ ye anyunlunyia ɛyɛ kpole.+ Yevuandi ɛkpɔnwɔ ne nee ye kavolɛ ne yegua nyevile ne anu.”+ 22 Nzinlii Mosisi vale Yizilayɛma vile Nyevile Kɔkɔlɛ ne anloa hɔle Hyɔɔ fienemgbole ne anu, na bɛdiale fienemgbole ne anu too kenle nsa, noko bɛannyia nzule. 23 Bɛradwule Meela*+ noko bɛangola bɛanno nzule mɔɔ wɔ Meela la bie ɔluakɛ ɛnee ɔyɛ ɛnwonle. Ɛhye ati a ɔvɛlɛle ɛkɛ ne Meela la. 24 Ɔti menli ne bɔle ɔ bo dendɛle bɛ nzo abo tiale Mosisi+ kɛ: “Duzu a yɛno a?” 25 Ɔzunle ɔvɛlɛle Gyihova,+ na Gyihova hilele ye baka bie. Mɔɔ ɔvuandinle ɔdole nzule ne anu la, nzule ne yɛle fɛ. Ɛkɛ ne a Nyamenle vale ngyehyɛleɛ nee edwɛkɛ mɔɔ bɛgyinla zo bɛbua ndɛne la ɔmaanle bɛ a, na ɛkɛ ne a ɔzɔle bɛ ɔnleanle a.+ 26 Ɔhanle kɛ: “Saa bɛbadie Gyihova bɛ Nyamenle ne ane bɔkɔɔ na bɛayɛ mɔɔ sɔ ɔ nye la na bɛadie ye mɛla ne mɔ na bɛali ye ngyehyɛleɛ ne amuala azo a,+ menrɛva ewule ne mɔɔ menvale membale Yigyibitima anwo zo la bie menrɛra bɛ nwo zo,+ ɔluakɛ medame Gyihova a melɛyɛ bɛ ayile a.”+ 27 Akee bɛradwule Yilem, ɛleka mɔɔ nzubula 12 nee mrɛlɛ 70 wɔ la. Ɔti bɛyɛle bɛ azokoɛleɛ wɔ nzule ne anwo.\n^ Ɔ bo kile “Ɛnwonle.”


Ɛwɔlɔra Bie Ɛvinde Bɛtelɛhɛm—Magi Ne Mɔ Ɛnwu Ɛleka Mɔɔ Bɛwole Gyisɛse La | Baebolo Nu Edwɛkɛ\nASOO ɛnwu ɛwɔlɔra ne mɔɔ ɛlɛta mɔɔ menli ɛhye mɔ anu ko ɛlɛtende ɔ sa wɔ zolɛ la ɔ? Bɛnwunle ɛwɔlɔra ne wɔ mekɛ mɔɔ bɛvile Gyɛlusalɛm la. Menli ɛhye mɔ vi Aduduleɛ nehane, na bɛsukoa nwɔlɔra nwo debie. Bɛdie bɛdi kɛ ɛwɔlɔra fofolɛ ɛhye ɛlɛkile bɛ adenle ahɔ awie mɔɔ anwo hyia la ɛkɛ.\nMekɛ mɔɔ menli ne dwule Gyɛlusalɛm la, bɛbizale kɛ: ‘Nienwu a yɛkɛnwu Dwuuma belemgbunli ne mɔɔ bɛwo ye la a?’ “Dwuuma” le duma bieko mɔɔ bɛfa bɛfɛlɛ Yizilayɛma a. Menli ne hanle kɛ: ‘Yɛlumua yɛnwunle kakula ne ɛwɔlɔra ne wɔ Aduduleɛ nehane, na yɛra kɛ yɛbazonle ye.’\nMekɛ mɔɔ Hɛlɔdo, mɔɔ le belemgbunli wɔ Gyɛlusalɛm la, dele ɛhye la ye adwenle zɛkyele. Ɛnee ɔmkpondɛ kɛ belemgbunli fofolɛ bali ɔ gyakɛ anu. Yemɔti Hɛlɔdo vɛlɛle ɛsɔfo mgbanyima ne mɔ na ɔbizale kɛ: ‘Nienwu a ɔwɔ kɛ bɛwo belemgbunli ne mɔɔ bɛbɔ ɔ nwo ɛwɔkɛ la a?’ Bɛbuale ye kɛ: ‘Baebolo ne se wɔ Bɛtelɛhɛm.’\nYemɔti Hɛlɔdo vɛlɛle menli ne mɔɔ vi Aduduleɛ nehane la, na ɔhanle kɛ: ‘Bɛhɔ na bɛhɔdɔ alagye bɛkpondɛ kakula ne. Saa bɛnwu ye a, bɛrabɔ me amaneɛ. Mekpondɛ kɛ medame noko mekɔsonle ye bie.’ Noko, ɛnee Hɛlɔdo, kpondɛ kɛ ɔnwu kakula ne na ɔku ye!\nAkee ɛwɔlɔra ne lile menli ne anyunlu hɔle Bɛtelɛhɛm hɔgyinlanle ɛleka mɔɔ kakula ne wɔ la anwuma. Mɔɔ menli ne hɔle sua ne anu la, bɛnwunle kakula Gyisɛse nee ɔ nli Mɛle. Bɛhyɛle Gyisɛse ninyɛne dɔɔnwo. Na nzinlii Gyihova bɔle menli ne kɔkɔ wɔ ɛlalɛ nu kɛ bɛmmasia bɛkɔ Hɛlɔdo anwo lɔ bieko. Yemɔti bɛvale adenle gyɛne zo bɛziale bɛhɔle bɛ maanle nu.\nMɔɔ Hɛlɔdo nwunle kɛ menli ne mɔɔ vi Aduduleɛ nehane la ɛhɔ sua nu la, ɔvale ɛya kpole. Yemɔti ɔlile mɛla kɛ bɛhu ngakula mrenya mɔɔ ɛli ɛvolɛ nwiɔ nee mɔɔ ɛtɛdwule ɛvolɛ nwiɔ mɔɔ wɔ Bɛtelɛhɛm la amuala. Noko Gyihova lumua bɔle Dwosefi kɔkɔ wɔ ɛlalɛ nu, na Dwosefi nee ye abusua ne hɔle Yigyibiti. Nzinlii, mɔɔ Dwosefi nwunle kɛ Hɛlɔdo ɛwu la, ɔvale Mɛle nee Gyisɛse ɔziale ɔrale sua nu wɔ Nazalɛte. Ɛke a le ɛleka mɔɔ Gyisɛse nyinle a.\nNwane a ɛdwenle kɛ ɔmanle zɔhane ɛwɔlɔra fofolɛ ne vindele a? Kakye kɛ, menli ne nwunle ɛwɔlɔra ne la bɛlumua bɛhɔle Gyɛlusalɛm. Ɛnee Seetan Abɔnsam kpondɛ kɛ ɔku Nyamenle Ara ne, na ɛnee ɔze kɛ Gyɛlusalɛm Belemgbunli Hɛlɔdo babɔ mɔdenle kɛ ɔku ye. Yemɔti ɔbayɛ kɛ Seetan a manle zɔhane ɛwɔlɔra ne vindele a.\nMateyu 2:1-23; Maeka 5:2.


Edwɛne 15—Kanvo Gyihova Belamunli Ralɛ Ne! | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai Alur America Mumule Aneɛ Amharic Arabic Armenian Aukan Awing Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Cree Plains (Roman) Croatian Cuba Mumule Aneɛ Czech Damara Dangme Danish Dayak Ngaju Douala Drehu Dutch Ecuador Mumule Aneɛ Edo Efik English Esan Estonian Ewe Fang Faroese Fijian Finnish Fon French Fulfulde (Cameroon) Ga Garifuna Georgian German German Mumule Aneɛ Ghomálá’ Giliki Gitonga Gokana Greenlandic Guarani Gun Haitian Creole Hakka (Taiwan) Hausa Herero Hibulu Hiligaynon Hindi Hiri Motu Hmong (White) Hungarian Hunsrik Iban Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Khakass Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Macushi Malagasy Malay Malayalam Maltese Mam Mambwe-Lungu Mapudungun Mari Marshallese Mauritian Creole Maya Mazatec (Huautla) Mbunda Medumba Min Nan (Taiwan) Mingrelian Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nsenga (Mozambique) Nsenga (Zambia) Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curaçao) Persian Pidgin (Cameroon) Pidgin (West Africa) Polish Polish Mumule Aneɛ Pomeranian Ponapean Portuguese (Brazil) Portuguese (European) Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Ronga Runyankore Russia Mumule Aneɛ Russian Rutoro Saint Lucian Creole Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenian Solomon Islands Pidgin South Africa Mumule Aneɛ Spanish Sranantongo Sunda Swahili Swahili (Congo) Swedish Tagalog Tahitian Tarascan Tatar Telugu Tetun Dili Tewe Thai Ticuna Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Udmurt Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Welsh Wolaita Xhosa Yacouba Yapese Yemba Yoruba Zapotec (Isthmus) Zulu\nKanvo Gyihova Belamunli Ralɛ Ne!\n1. Bɛ-ha-nvo Ra-lɛ ne,\nBe-le-mgbu-nli kpa-lɛ ne.\nYe tu-mi-li-lɛ le fɔɔnwo.\nYɛ-ba-nyia ye nyi-la-lɛ.\nNee ɛ-lɔ-lɛ kpo-le\nYea-de ɔ Ze du-ma nwo\nNa yea-li ye e-ni.\nBɛ-ha-nvo Ra-lɛ ne!\nGyi-ho-va ɛ-kpo-kpa ye.\nWɔ Bo-ka Za-yɔn a-zo,\n2. Bɛ-ha-nvo Ra-lɛ ne,\nƆ-wu-le ɔ-maa-nle yɛ.\nYɛ-nyia ɛ-ta-ne fa-kyɛ.\nGyi-sɛs’ a-tɔ-fo-lɛ ne\nƐ-wie ɔ nwo sie-zie.\nBɛ a-nwu-ma a-gya-lɛ\n(Eza nea Edw. 2:6; 45:3, 4; Yek. 19:8.)\nFa nwa awie Fa nwa awie Kanvo Gyihova Belamunli Ralɛ Ne!\nKanvo Gyihova Belamunli Ralɛ Ne! (Edwɛne 15)\nsjj edwɛne 15


Luku Edwɛkpa 8:1-56\nƐyazonlɛnli ne anwo ndonwo ne (4-8)\nƐyazonlɛnli ne anwo ndonwo ne ngilenu (11-15)\nGyisɛse mame nee ɔ mediema mrenyia (19-21)\nGyisɛse maa ahumu bie gua dii (22-25)\nGyeelɛse ara raalɛ ne; raalɛ bie vale ɔ sa hanle Gyisɛse tɛladeɛ aguzo ne (40-56)\n8 Ɛhye anzi mekɛ ekyi bie anu, ɔdule adenle ɔhɔle azuamgbole nee namunamu zo ɔhɔbɔle Nyamenle Belemgbunlililɛ ne anwo edwɛkpa ne nolo.+ Na ɛnee Bulu Nee Nwiɔ ne boka ɔ nwo, 2 yɛɛ mraalɛ bie mɔ mɔɔ ɛnee yedu sunsum ɛtane wɔ bɛ nwo na yeyɛ bɛ ayile la: Mɛle mɔɔ bɛfɛlɛ ye Magedalene mɔɔ sunsum ɛtane nsuu vile ɔ nwo la; 3 Twuza mɔɔ nea Hɛlɔdo sua nu ɛkɛ ne la aye Dwowana;+ Susana; yɛɛ mraalɛ gyɛne dɔɔnwo mɔɔ vale bɛ ninyɛne boale* bɛ la.+ 4 Mekɛ mɔɔ menli dɔɔnwo bie nee menli mɔɔ vi azua azua zo rale kɛ bɛbadie ye la yiale la, ɔvale ndonwo ɔdendɛle ɔhilele bɛ kɛ:+ 5 “Ɛyazonlɛnli bie hɔle kɛ ɔkagua ye ma. Mɔɔ ɔlɛgua ma ne la, bie hɔguale adenle nloa na bɛtietiale zo, na anwomanyunlu nloma rasusole.+ 6 Bie hɔguale bolɛ zo, na mɔɔ bɛfifile la bɛwule ɔluakɛ bɛannyia nzule.+ 7 Bie hɔguale mbowule nu, na mbowule ne nee bɛ nyinle na ɔmianle bɛ.+ 8 Bie noko hɔguale azɛlɛ kpalɛ zo, na mɔɔ bɛfifile la, bɛzole ma mɔnwo 100.”+ Mɔɔ ɔhanle ɛhye la, ɔmaanle ɔ ne zo ɔhanle kɛ: “Bɛmaa mɔɔ lɛ ɛnzolɛ kɛva kɛdie la ɛdie.”+ 9 Noko ye ɛdoavolɛma ne bizale ye mɔɔ ndonwo ɛhye kile la.+ 10 Ɔhanle kɛ: “Bɛmɛ bɛmaa bɛ adenle kɛ bɛde Nyamenle Belemgbunlililɛ ne anwo fealeranu edwɛkɛ nwuanzanwuanza ne abo, na bɛdabɛ mɔɔ bɛha la ɛdeɛ, bɛte ye wɔ ndonwo nu+ amaa bɛnea, bɛnea a, bɛannwu ye, bɛtie, bɛtie a, bɛande ɔ bo.+ 11 Mɔɔ ndonwo ne kile la ɛne: Ma ne a le Nyamenle edwɛkɛ ne.+ 12 Mɔɔ guale adenle ne anloa la a le bɛdabɛ mɔɔ bɛte edwɛkɛ ne na Abɔnsam baye edwɛkɛ ne fi bɛ ahonle nu yemɔti bɛnlie bɛnli na bɛanyia ngoane la.+ 13 Mɔɔ guale bolɛ zo la a le bɛdabɛ mɔɔ bɛte edwɛkɛ ne a bɛfa anyelielɛ bɛdie bɛto nu la, noko ɛhye mɔ ɛnlɛ ndinli. Bɛnyia diedi mekɛ ekyi, noko saa sɔnea ba a bɛkpo bɛ diedi ne.+ 14 Mɔɔ guale mbowule nu la a le bɛdabɛ mɔɔ bɛte edwɛkɛ ne noko mekɛ ɛhye anu adwenleadwenle, anwonyia+ nee anyelielɛ ngakyile twehwe bɛ adwenle+ na ɔmia edwɛkɛ ne bɔkɔɔ, na bɛ ma ɛndi la.+ 15 Mɔɔ guale azɛlɛ kpalɛ zo la a le bɛdabɛ mɔɔ bɛfa ahonle kpalɛ bɛtie edwɛkɛ ne+ na bɛdie bɛdi na bɛgyinla kpundii bɛso ma la.+ 16 “Awie biala ɛnle ɛkɛ mɔɔ ɔsɔ kɛnlaneɛ a ɔfa debie ɔkeda zo anzɛɛ ɔfa ɔsie ɛkpa bo a, emomu ɔfa ɔsie kɛnlaneɛbaka zo amaa bɛdabɛ mɔɔ bɛbara ɛkɛ ne la anwu wienyi ne.+ 17 Ɔluakɛ debie biala ɛnle ɛkɛ mɔɔ vea mɔɔ ɛnrɛla ali a, anzɛɛ debie biala ɛnle ɛkɛ mɔɔ bɛheda zo mɔɔ bɛnrɛnwu ye anzɛɛ ɔnrɛla ali wienyi a.+ 18 Yemɔti bɛnlea kɛzi bɛtie edwɛkɛ la boɛ, ɔluakɛ mɔɔ lɛ bie la, bɛbamaa ye bie dɔɔnwo bɛaboka nwo,+ na mɔɔ ɛnlɛ bie la, mɔɔ ɔsuzu kɛ ɔlɛ bɔbɔ la, bɛbalie bɛavi ɔ sa nu.”+ 19 Akee ye mame nee ɔ mediema mrenyia ne mɔ+ rale ɛkɛ, noko menli dɔɔnwo ne ati bɛangola bɛambikye ye.+ 20 Ɔti bɛhɔbɔle ye amaneɛ kɛ: “Wɔ mame nee ɛ mediema mrenyia ne mɔ gyi alienwo lɔ, bɛkulo kɛ bɛnwu wɔ.” 21 Ɔbuale bɛ kɛ: “Me mame nee me mediema mrenyia a le bɛdabɛ mɔɔ bɛtie Nyamenle edwɛkɛ ne na bɛdi zo la.”+ 22 Kenle ko bie ɔ nee ye ɛdoavolɛma ne hɔvole ɛlɛne nu na ɔzele bɛ kɛ: “Bɛmaa yɛpɛ yɛhɔ azule ne anzi lɔ.” Yemɔti bɛhɔle.+ 23 Noko mekɛ mɔɔ bɛlɛkɔ la, ɔlafele. Na ahumu kpole bie dule azule ne anye, nzule bɔle ɔ bo hɔle bɛ ɛlɛne ne anu mɔɔ anrɛɛ ɔnoma a.+ 24 Yemɔti bɛhɔdunwuele ye na bɛhanle kɛ: “Kilehilevolɛ, Kilehilevolɛ, asɛɛ yɛwu!” Akee ɔdwazole na ɔdeanle anwoma ne nee azule ne mɔɔ ɛlɛtu la, na bɛ nloa hanle aze na bɛguale dii.+ 25 Akee ɔbizale bɛ kɛ: “Bɛ diedi ne wɔ nienwu?” Noko ɛzulolɛ hanle bɛ na ɔzinle bɛ nwo, bɛhanle bɛhilele bɛ nwo ngoko kɛ: “Duzu sonla a le ɛhye? Ɔtendɛ ɔkile anwoma nee azule bɔbɔ a bɛtie ye.”+ 26 Na bɛhɔdwule aze wɔ Gɛlasa maanzinli ne ɛnwea nloa,+ ɔ nee Galeli anye bɔ zo. 27 Mɔɔ Gyisɛse dwule aze la, nrenyia bie mɔɔ sunsum ɛtane wɔ ɔ nwo mɔɔ vi suakpole ne azo la rayiale ye. Mekɛ dɔɔnwo mɔɔ ɛze la, ɔnwula tɛladeɛ, ɔndɛnla sua nu emomu nla* ne azo ala.+ 28 Mɔɔ ɔnwunle Gyisɛse la, ɔdeanle nu na ɔradule ɔdɔle ɔ nyunlu ɛkɛ na ɔvale ɛnelɛ kpole ɔhanle kɛ: “Duzu a ɛkpondɛ wɔavi me ɛkɛ a, Gyisɛse, Anwuma Anwuma Nyamenle ne Ara? Mesɛlɛ wɔ, mmakile me nyane.”+ 29 (Ɛnee Gyisɛse ɛze sunsum ɛtane ne kɛ ɔvi nrenyia ne nu. Ɔluakɛ ɛnee yegyegye ye fane dɔɔnwo,*+ bɛvale mbulalɛ nee kyeenyi bɛkyekyele ye fane dɔɔnwo na bɛmaanle awie zinzale ye, noko ɔbubule mbulalɛ ne na ɔtetele kyeenyi ne na ɛnee sunsum ɛtane ne fa ye kɔ ɛleka koonwu bie mɔ.) 30 Gyisɛse bizale ye kɛ: “Kɛ bɛfɛlɛ wɔ ɛ?” Ɔbuale kɛ: “Ɛlɔne,” ɔluakɛ ɛnee sunsum ɛtane dɔɔnwo wɔ ɔ nwo. 31 Yemɔti bɛhɔle zo bɛzɛlɛle ye kɛ ɔmmamaa bɛkɔ kuma kuloonwu ne anu.+ 32 Ɛnee agbolike dɔɔnwo+ bie ɛlɛdidi boka ne azo wɔ ɛkɛ, yemɔti bɛzɛlɛle ye kɛ ɔmaa bɛ adenle ɔmaa bɛhɔwolo agbolike ne mɔ anu, na ɔmaanle bɛ adenle.+ 33 Yemɔti sunsum ɛtane ne mɔ vile nrenyia ne anwo na bɛhɔwolole agbolike ne mɔ anu, na bɛvi boka ne azo bɛdule twi bɛhɔguale azule ne anu bɛnlomanle. 34 Mɔɔ menli mɔɔ nea agbolike ne mɔ la nwunle mɔɔ ɛzi la, bɛnriandile bɛhɔhanle ye wɔ suakpole ne nee namunamu ne mɔ azo. 35 Akee menli hɔle kɛ bɛkanlea mɔɔ ɛzi la. Yemɔti bɛrale Gyisɛse anwo ɛkɛ na bɛnwunle nrenyia ne mɔɔ sunsum ɛtane ne ɛvi ɔ nwo la kɛ ɔwula tɛladeɛ na ɔ nye zo ɛtete ye, ɔde Gyisɛse anwo ɛkɛ, na ɔyɛle bɛ ɛzulolɛ. 36 Menli mɔɔ nwunle ye la hanle kɛzi nrenyia ne mɔɔ ɛnee sunsum ɛtane wɔ ɔ nwo la dele kpɔkɛ la hilele bɛ. 37 Akee menli dɔɔnwo mɔɔ wɔ maanzinli ne mɔɔ bikye Gɛlasa anu la zele Gyisɛse kɛ ɔvi ɛkɛ ne ɔhɔ, ɔluakɛ ɛnee ɛzulolɛ kpole ɛha bɛ. Ɔti ɔhɔvole ɛlɛne ne anu kɛ ɔkɔ. 38 Noko nrenyia ne mɔɔ sunsum ɛtane ne mɔ vile ɔ nwo la kpale ye kyɛlɛ kɛ ɔ nee ye kɔ, na yeammaa ye adenle, emomu ɔhanle kɛ:+ 39 “Sia kɔ sua nu na kɔha mɔɔ Nyamenle ɛyɛ ɛmaa wɔ la kile awie biala.” Yemɔti ɔhɔle na ɔhɔbɔle mɔɔ Gyisɛse ɛyɛ ɛmaa ye la nolo wɔ suakpole ne azo amuala. 40 Mekɛ mɔɔ Gyisɛse ziale rale la, menli dɔɔnwo ne liele ye kɛnlɛma ɔluakɛ ɛnee bɛ nye la ye ade.+ 41 Noko nea! nrenyia bie mɔɔ bɛfɛlɛ ye Gyeelɛse la rale; nrenyia ɛhye le nyianusua ne anu kpanyinli. Na ɔdule ɔdɔle Gyisɛse agyakɛ anu na ɔbɔle ɔ bo ɔzɛlɛle kɛ ɔmaa bɛhɔ ye sua nu,+ 42 ɔluakɛ ɛnee ɔ ra raalɛ kokye mɔɔ ɛli ɛvolɛ kɛyɛ 12 la kpondɛ awu. Mɔɔ Gyisɛse ɛlɛkɔ la, menli dɔɔnwo hyelele ɔ nwo zo. 43 Ɛnee raalɛ bie mɔɔ ɛdudu mogya+ too ɛvolɛ 12 na awie biala ɛtɛkolale ye ayile yɛ la wɔ ɛkɛ.+ 44 Ɔralile ɔ nzi na ɔvale ɔ sa ɔhanle ye tɛladeɛ aguzo ne anloa,+ na ɛkɛ ne ala mogya ne mɔɔ ɛlɛtu ye la pɛle. 45 Yemɔti Gyisɛse hanle kɛ: “Nwane a vale ɔ sa hanle me a?” Mɔɔ awie biala hanle kɛ tɛ ɔdaye la, Pita hanle kɛ: “Kilehilevolɛ, ɛgyi menli avinli yɛɛ bɛhyele ɛ nwo zo.”+ 46 Na Gyisɛse hanle kɛ: “Awie ɛva ɔ sa ɛha me, ɔluakɛ menwu kɛ tumi+ ɛvi me nu.” 47 Mɔɔ raalɛ ne nwunle kɛ yenwu ye la, ɔvale anwowosolɛ ɔrahotole ɔ nyunlu ɛkɛ na ɔhanle deɛmɔti ɔvale ɔ sa ɔhanle ye nee kɛzi ɔdele kpɔkɛ ɛkɛ ne ala la wɔ menli ne amuala anyunlu. 48 Noko ɔzele ye kɛ: “Me ra raalɛ, wɔ diedi ɛmaa wɔde kpɔkɛ. Kɔ anzodwolɛ nu.”+ 49 Mekɛ mɔɔ ɔ nloa wɔ zo ɔlɛtendɛ la, awie vi nyianusua ne anu kpanyinli ne sua nu rahanle kɛ: “Ɛ ra raalɛ ne ɛwu; mmagyegye Kilehilevolɛ ne bieko.”+ 50 Mɔɔ Gyisɛse dele ɛhye la, ɔzele ye kɛ: “Mmasulo, wɔmɔ nyia diedi ala na ɔbanyia ngoane.”+ 51 Mɔɔ ɔdwule sua nu ɛkɛ ne la, yeammaa awie biala andoa ye kɛ Pita, Dwɔn, Gyemise, yɛɛ kakula raalɛ ne papa nee ye mame ala. 52 Noko ɛnee menli ne ɛlɛsu ali ɔ nwo nyane kpalɛ. Yemɔti ɔhanle kɛ: “Bɛmmasu,+ ɔluakɛ ɔtɛwule, yelafe ala.”+ 53 Yemɔti bɛbɔle ɔ bo bɛzelele ye, ɔluakɛ ɛnee bɛze kɛ yewu. 54 Noko ɔzɔle ɔ sa na ɔzele ye kɛ: “Kakula, dwazo!”+ 55 Yemɔti ɔrale ngoane nu,*+ na ɔdwazole ɛkɛ ne ala,+ na ɔzele bɛ kɛ bɛmaa ye debie bɛmaa ɔli. 56 Na ye awovolɛ anye liele kpalɛ, noko ɔzele bɛ kɛ bɛmmaka mɔɔ ɛzi la bɛkile awie biala.+\n^ Giliki aneɛ nu, “zonlenle.”


Miss Hong Kong Nyianle Debie Mɔɔ Tɛla Dumalielɛ | Ɛbɛlabɔlɛ Nu Edwɛkɛ\nKENGA YE WƆ Afrikaans Albanian Amharic Arabic Armenian Aymara Bicol Bulgarian Cambodian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch Efik English Estonian Ewe Fijian Finnish French Ga Georgian German Giliki Greenlandic Guarani Haitian Creole Hausa Hibulu Hiligaynon Hungarian Icelandic Igbo Iloko Indonesian Isoko Italian Japanese Kazakh Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kwangali Kwanyama Lingala Lithuanian Luganda Luo Luvale Macedonian Malagasy Maltese Maya Myanmar Ndebele Ndonga Ngabere Norwegian Nyaneka Nzema Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Wolaita Xhosa Yoruba Zapotec (Isthmus) Zulu\nMenyia Debie Mɔɔ Tɛla Dumalielɛ\nMina Hung Godenzi anloa edwɛkɛ\nKenle ko nɔsolɛ nu wɔ 1984, ɛnee mele kakula bɛlɛra noko menliele duma. Bɛvale Miss Hong Kong abotile ne bɛzoale me. Bɛvale me nvoninli bɛrale magazine nee adwelie kɛlata nu. Ɛnee meto edwɛne, mesi agole, metendɛ menli nu, menea TV gyimalilɛ zo, mewula adɛladeɛ ngɛnlɛma na me nee menli titili mɔɔ le kɛ Hong Kong amɛnlado ne la kohɔ ɛleka.\nYe ɛvolɛ bieko yɛɛ membɔle ɔ bo kɛ meyɛ vidio, mɔɔ fane dɔɔnwo ne ala medame a ɔgyi me nwo zo a. Ɛnee adwelie kɛlɛvoma ɛlɛkpondɛ me nwo edwɛkɛ, menli mɔɔ kye nvoninli la ɛlɛkpondɛ me nvoninli yɛɛ menli ɛlɛkpondɛ me na bɛabuke bɛ sini, bɛ gyima, bɛ nee me ali ewiazo aleɛ nee ɛkponledolɛ. Awie biala kpondɛ kɛ ɔnwu me.\nMelɛyɛ vidio mɔɔ konle konle wɔ nu\nNoko, ngyikyingyikyi menwunle kɛ ɛhye mɔ amuala anyɛ kɛmɔ menzuzule la. Ɛnee meyɛ vidio mɔɔ konle konle nee esiane wɔ nu la. Menli mɔɔ yɛ vidio wɔ Hong Kong la ɛnlɛ awie mɔɔ fa moto wulu kale zo kɛmɔ bɛyɛ ye wɔ Hollywood (ɛleka mɔɔ bɛyɛ vidio mɔɔ wɔ U.S.A) la, yemɔti medame mumua ne a meyɛ me debie a. Ɛbɛlatane nee konle wɔ vidio dɔɔnwo mɔɔ menyɛle la anu. Bie mɔ fane sunsum evinli nyɛleɛ nwo.\nVidio mgbanyima ne mɔ anu ko gyale me wɔ 1995. Ɛnee ɔzɔho kɛ melɛ debie biala mɔɔ bamaa me nye alie la—anwofɛlɛko, anwonyia nee kunli kpalɛ ɛdeɛ, noko me rɛle bɔle na menlile nyane. Menzile kpɔkɛ kɛ megyakyi vidio ɛyɛlɛ.\nMENGAKYELE ME NGAKULA NU DIEDI NE\nAkee mengakyele diedi mɔɔ ɛnee melɛ wɔ mekɛ mɔɔ mele kakula la. Mekɛ zɔhane, ɛnee me diema raalɛ ne nee me kɔkpɔla Gyihova Alasevolɛ abusua bie wɔ Folɛ biala. Joe McGrath mɔɔ le selɛ la fa yɛ boka ɔ mra mraalɛ nsa ne anwo na yɛsukoa Baebolo ne. Ɛnee anyelielɛ nee ɛlɔlɛ wɔ bɛ abusua ne anu, yɛɛ “Ankele Joe” bu ɔ ye nee ɔ mra ne mɔ. Eza me nye die kɛ me nee bɛ kɔ Kilisienema ayia la. Ɔyɛ a yɛkɔ nyianu mgbole. Mekɛ zɔhane yɛ anyelielɛ. Ɛnee me nee Alasevolɛ ne mɔ lua a me nwo tɔ me.\nNoko, debie mɔɔ ɛnle kpalɛ fee la kɔ zo wɔ me sua nu ɛkɛ. Me papa nyɛleɛ maa me mame di nyane, na ɔ rɛle bɔ bɔkɔɔ. Mɔɔ menyianle ɛvolɛ kɛyɛ bulu la, me mame nee Gyihova Alasevolɛ ne mɔ ambɔ bieko. Ɛnee mengɔ ye kpalɛ biala noko menyianle ɛvolɛ 17 la menliele ɛzɔnenlɛ. Yeangyɛ biala, membɔle ɛbɛla mɔɔ ɛnle kpalɛ la na menvile asafo ne anu bɔkɔɔ.\nMENZILE KPƆKƐ KƐ MESIA MEARA\nBɛliele me atɔfolɛ la yeangyɛ yɛɛ Gyihova Alasevolɛ mgbanyima nwiɔ mɔɔ wɔ ɛkɛ ne asafo ne anu la rakpɔlale me a. Bɛhanle kɛzi mebahola meazia meara Gyihova Nyamenle anwo ɛkɛ la bɛhilele me, na bɛyɛle ngyehyɛleɛ kɛ edwɛkpatɛlɛvolɛ bie mɔɔ bɛfɛlɛ ye Cindy la ɛboa me. Mekɛ ɛhye, ɛnee me diedi ɛha aze, yemɔti membizale ye kɛ ɔhile me debie mɔɔ kile kɛ Baebolo ne le Nyamenle Edwɛkɛ la. Ɔhilele me Baebolo ngapezo dɔɔnwo mɔɔ ɛra nu la neazo bie mɔ. Ngyikyingyikyi, yɛyɛle agɔnwolɛma, na ɔzele me kɛ ɔ nee me sukoa Baebolo nu mɔlebɛbo ngilehilelɛ ne. Menliele mendole nu. Ɔle mekɛ mɔɔ limoa mɔɔ menwunle kɛ Gyihova le ɛlɔlɛ Nyamenle mɔɔ ɔkulo kɛ me nye die a.\nMekɛ mɔɔ membɔle Kilisiene ayia ɛhɔlɛ bo bieko la, menwunle kɛ me nee Alasevolɛ ne mɔ lua a me nye die kpalɛ tɛla menli mɔɔ me nee bɛ yɛ vidio ne la. Noko anwubielɛ mɔɔ menyianle ye me ngakula nu la maa mete nganeɛ kɛ menrɛhola menrɛlie awie biala menrɛli, na ɛnee me nye ɛnlie. Adiema raalɛ bie mɔɔ wɔ asafo ne anu la boale me wɔ mekɛ mɔɔ ɔgyinlanle Baebolo ne azo ɔhilele me kɛzi bɛgyinla nganeɛdelɛ ɛhye mɔ anloa la. Eza memkpondɛle agɔnwolɛma kpalɛ.\nDEBIE MƆƆ TƐLA DUMALIELƐ\nMe nee me hu hɔle Hollywood mɔɔ wɔ California, U.S.A wɔ 1997. Menvale me mekɛ ne dɔɔnwo memboale menli memaanle bɛnwunle nrɛlɛbɛ mɔɔ wɔ Nyamenle Edwɛkɛ ne anu la. Baebolo ne mɔɔ mefa mekilehile awie mɔ la ɛmaa menyia ahunlundwolɛ mɔɔ tɛla anwofɛlɛko nee vidio mɔɔ ɛnee meyɛ la. Kɛ neazo la, menyiale Cheri, me gɔnwo bie mɔɔ wɔ Hong Kong la wɔ 2002. Ye ɛbɛlabɔlɛ nu edwɛkɛ le kɛ me ɛdeɛ ne la. Bɛyɛle ye Miss Hong Kong la ye ɛvolɛ bieko yɛɛ bɛyɛle medame noko a. Mekɛ mɔɔ menyianle abotile ne la, ɔdaye a ɔvale ɔzoale me a. Eza ɛnee ɔyɛ vidio na nzinlii ɔrabokale vidio mgbanyima ne mɔ anwo mɔɔ ɔ nee adekilevolɛma mɔɔ ɛlie duma la a yɛ gyima a. Ɔdaye noko ɔhɔle Hollywood.\nMekɛ mɔɔ mendele kɛ kpavolɛ ne mɔɔ Cheri nee ye de la ɛnyia ahonle ewule na yewu la menlile ɔ nwo nyane kpalɛ. Yeannyia arɛlekyekyelɛ biala yeanvi ye Buda asɔne ne anu. Ɔle kɛ medame la, ɔnyianle asetɛnla kɛnlɛma mɔɔ awie mɔ anye bolo ye la, noko ɛnee ɔdi nyane na ɔnlie awie biala ɔnli. Menganle mɔɔ mezukoa ye wɔ Baebolo ne anu la mengilele ye, noko kɛmɔ ɔle Budanli la ati, ɛnee ɔyɛ se kɛ ɔbalie yeali.\nMe gɔnwo Cheri ɛlɛyɛ vidio\nKenle ko bie, Cheri vɛlɛle me wɔ Vancouver, Canada, ɛleka mɔɔ ɛnee ɔlɛyɛ vidio la wɔ 2003. Ɔvale anyelielɛ ɔzele me kɛ ɔde kale nu na ɔlɛneɛnlea maanle ne anu ɛleka mɔɔ le kɛnlɛma la na arɛlevilɛ nu ɔyɛle asɔne kpole kɛ: “Ka kile me, Nwane a le nɔhalɛ Nyamenle ne a? Kɛ bɛfɛlɛ wɔ ɛ?” Mekɛ zɔhane, ɔpɛle nu wɔ Belemgbunlililɛ Asalo ɛkɛ na ɔnwunle duma Gyihova ne. Ɛhye ati, ɔnwunle kɛ Nyamenle ɛbua ye, na ɛnee ɔkpondɛ kɛ ɔnwu Gyihova Alasevolɛ ne mɔ ndɛndɛ. Menyɛle ngyehyɛleɛ na yeangyɛ, ɔhɔle debiezukoalɛ mɔɔ bɛyɛ ye wɔ China aneɛ nu la wɔ Vancouver.\nNzinlii Cheri zele me kɛ, “Menli ɛhye mɔ anye die me nwo kpalɛ. Mekola meka kɛzi mete nganeɛ la mekile bɛ.” Me nye liele kɛ ɔhanle edwɛkɛ ɛhye a, ɔluakɛ Cheri anva agɔnwolɛ ɛlɛ wɔ vidio gyima ne anu. Ɛnee Cheri kɔ debiezukoalɛ dahuu. Noko wɔ 2005, ɔvale ɔ sa ɔwulale ngyehyɛleɛ bie abo kɛ ɔyɛ vidio ngɛnlɛma nwiɔ wɔ China. Ɛhye maanle ɔziale ɔhɔle Hong Kong. Ɔyɛ anyelielɛ kɛ wɔ 2006, Cheri yilale ɔ nwo zo maanle Gyihova na bɛzɔnenle ye kɛ Dasevolɛ wɔ Hong Kong nyianu bie abo. Ɛnee ɔkulo kɛ ɔfa ye mekɛ kɔsɔɔti ɔsonle Gyihova, noko ye vidio gyima ne maa ɔyɛ se, na ɛnee ɔ nye ɛnlie.\nƐBOA AWIE MƆ A Ɛ NYE DIE\nCheri ɛbɛlabɔlɛ hakyile bɔkɔɔ wɔ 2009. Ɔzile kpɔkɛ kɛ ɔgyakyi vidio gyima ne amaa yeava ye mekɛ kɔsɔɔti yeazonle Gyihova. Ɔnyianle agɔnwolɛma dɔɔnwo wɔ Kilisiene asafo ne anu. Ɔvale ye mekɛ kɔsɔɔti ɔhanle edwɛkpa ne mɔɔ fane Belemgbunlililɛ ne anwo la na ɛnee ɔ nye die kɛ ɔlɛboa menli yeamaa bɛanyia asetɛnla kpalɛ la.—Mateyu 24:14.\nCheri zile kpɔkɛ kɛ ɔsukoa Nepal aneɛ ne amaa yeaboa Alasevolɛ ekpunli ne mɔɔ ɛlɛnyia anyuhɔlɛ mɔɔ bɛka Nepal aneɛ wɔ Hong Kong la. Mebaha kɛ bɛbu bɛ nye bɛgua Nepalma dɔɔnwo mɔɔ wɔ Hong Kong la anwo zo anzɛɛ bɛmbu bɛ bie ɔluakɛ Nrelenza anzɛɛ China aneɛ ekyi bie a bɛte a. Eza ɛnee asolo bɛ amaamuo. Cheri hanle kɛzi ɔ nye die kɛ ɔlɛboa menli ɛhye mɔ yeamaa bɛade Baebolo ne abo la hilele me. Kɛ neazo la, kenle ko bie mɔɔ ɔlɛyɛ azua nu daselɛlilɛ la, ɔyiale Nepal raalɛ bie mɔɔ ze Gyisɛse anwo edwɛkɛ ekyi noko ɔnze nɔhalɛ Nyamenle, Gyihova anwo ɛhwee la. Cheri gyinlanle Baebolo ne azo maanle ɔnwunle kɛ Gyisɛse zɛlɛle ɔ Ze mɔɔ wɔ anwuma la. Mɔɔ raalɛ ne nwunle kɛ ɔbahola yeazɛlɛ nɔhalɛ Nyamenle ne mɔɔ ye duma a le Gyihova la, ɔliele edwɛkpa ne ɔlile. Yeangyɛ ɔ hu nee ɔ ra raalɛ ne noko zukoale Baebolo ne.—Edwɛndolɛ 83:18; Luku 22:41, 42.\nMɔɔ menwunle kɛzi Cheri ɛlɛfa ye mekɛ kɔsɔɔti aha edwɛkpa ne la, membizale me nwo kɛ, ‘Duzu a si me adenle mɔɔ ɔmmaa mengola menyɛ mɔɔ ɔlɛyɛ la bie a?’ Mekɛ zɔhane, ɛnee medame noko mewɔ Hong Kong. Menzile kpɔkɛ kɛ metoto me ninyɛne boɛ amaa meava me mekɛ kɔsɔɔti meahilehile awie mɔ Baebolo nu nɔhalɛ ne. Menwu ye kɛ saa metie menli na meboa bɛ memaa bɛte Nyamenle Edwɛkɛ ne abo a ɔmaa me nye die kpalɛ.\nMenwu ye kɛ saa meboa menli memaa bɛte Nyamenle Edwɛkɛ ne abo a ɔmaa me nye die kpalɛ\nKɛ neazo la, mehola me nee Vietnam raalɛ bie mɔɔ di nyane dahuu na ɔsu la ɛzukoa Baebolo ne. Kɛkala ɔ nye die ɛbɛlabɔlɛ nu na ɔ nye die kɛ ɔ nee asafo ne anu amra babɔ.\nMe nee Cheri nyianle debie mɔɔ tɛla dumalielɛ. Vidio gyima ne yɛ anyelielɛ na ɔmaanle yɛliele duma ɛdeɛ, noko Gyihova Nyamenle anwo debie mɔɔ yɛkilehile menli la maa yɛnyia ahunlundwolɛ ɔluakɛ ɔmaa yɛwula ye anyunlunyia. Yɛnwu kɛ Gyisɛse edwɛkɛ ɛhye le nɔhalɛ bɔkɔɔ: “[Anyelielɛ] dɔɔnwo wɔ ɛmanlɛ nu tɛla ɛlielɛ.”—Gyima ne 20:35.\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE September 2015 | Gyihova Alasevolɛ A Le Nwane Mɔ?\nSeptember 2015 | Gyihova Alasevolɛ A Le Nwane Mɔ?\nƐZINZALƐ ARANE September 2015 | Gyihova Alasevolɛ A Le Nwane Mɔ?


Asetɛnla Mɔɔ Anu Yɛ Se Maa Adam Nee Yive | Baebolo Nu Edwɛkɛ\nAsetɛnla Mɔɔ Anu Yɛ Se Bɔle Ɔ Bo\nADAM nee Yive yiale ngyegyelɛ dɔɔnwo wɔ Yidɛn tola ne anzi. Ɛnee ɔwɔ kɛ bɛyɛ gyima ɛsesebɛ na bɛanyia aleɛ. Kɛ anrɛɛ bɛkɛnwu mbaka ngɛnlɛma mɔɔ so ma la kɛ ɛlɛfifi la, mbowule ngakyile a bɛnwunle bɛ wɔ ɛkɛ a. Ɛhye a zile wɔ mekɛ mɔɔ Adam nee Yive andie Nyamenle na bɛangɔ zo bɛanyɛ Ɔ gɔnwo bieko la.\nAkee mɔɔ tɛla ɛhye bɔbɔ la, Adam nee Yive bɔle ɔ bo kɛ bɛwu. Kakye kɛ, Nyamenle bɔle bɛ kɔkɔ kɛ saa bɛdi baka ma bie mɔɔ wɔ ɛkɛ ne la bie a bɛbawu. Kenle ko ne mɔɔ bɛlile bie la bɛbɔle ɔ bo kɛ bɛwu. Nea koasea mɔɔ bɛyɛle kɛ bɛandie Nyamenle a!\nAdam nee Yive wole bɛ mra ne mɔ amuala wɔ mekɛ mɔɔ Nyamenle voanle bɛ vile Yidɛn tola ne anu la anzi. Ɛhye kile kɛ bɛ mra ne mɔ noko banyinyi na bɛawu.\nSaa Adam nee Yive diele Gyihova a, yɛɛ anrɛɛ bɛ nee bɛ mra ne mɔ azedɛnlanlɛ bayɛ anyelielɛ a. Anrɛɛ bɛ muala bɛbahola bɛadɛnla aze dahuu wɔ anyelielɛ nu wɔ azɛlɛ ye azo. Anrɛɛ awie biala ɛnrɛyɛ kpanyinli, ɔ nwo ɛnrɛdo ye na yeawu bɔbɔ.\nNyamenle kpondɛ kɛ menli tɛnla aze dahuu wɔ anyelielɛ nu, na Yebɔ ɛwɔkɛ kɛ kenlebie ɔbayɛ zɔ. Tɛ azɛlɛ ne amuala azo angomekye a bayɛ kɛnlɛma a, na menli kɔsɔɔti banyia kpɔkɛdelɛ kpalɛ noko. Na awie ko biala mɔɔ wɔ azɛlɛ ne azo la nee menli kɔsɔɔti, yɛɛ Nyamenle, banyia agɔnwolɛvalɛ kpalɛ.\nNoko ɛnee Yive ɛnle Nyamenle agɔnwo bieko. Yemɔti mekɛ mɔɔ ɔwo ɔ mra ne mɔ la, yeanyɛ bɛtɛɛ yeammaa ye. Ɔdele nyane. Tieyɛ mɔɔ yeanyɛ yeammaa Gyihova la vale ngyegyelɛ dɔɔnwo rɛlɛle ye, ɛnlie ɛndo nu ɔ?\nAdam nee Yive nyianle mralɛ mrenya nee mraalɛ dɔɔnwo. Mɔɔ bɛwole bɛ ra nrenya mɔɔ lumua la bɛdonle ye duma Keen. Bɛvɛlɛle bɛ ra nrenya mɔɔ tɔ zolɛ nwiɔ la Ebɛle. Duzu a dole bɛ a? Ɛze ɔ?\nMɔlebɛbo 3:16-23; 4:1, 2; Yekile 21:3, 4.\nFa nwa awie Fa nwa awie Asetɛnla Mɔɔ Anu Yɛ Se Bɔle Ɔ Bo


Yekile 15 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Australia Mumule Aneɛ Austria Mumule Aneɛ Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belize Kriol Bengali Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Catalan Cebuano Changana (Mozambique) Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Dangme Danish Drehu Dutch Dutch Mumule Aneɛ Ecuador Mumule Aneɛ Efik English Estonian Ewe Fijian Filipi Mumule Aneɛ Finnish French French Mumule Aneɛ Ga Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hiri Motu Honduras Mumule Aneɛ Hungarian Hungary Mumule Aneɛ Icelandic Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Sign Language Japan Mumule Aneɛ Japanese Javanese Kabiye Kamba Kannada Karen (S'gaw) Kazakh Kenya Mumule Aneɛ Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korea Mumule Aneɛ Korean Krio Kwangali Kwanyama Laotian Latvian Lingala Lithuanian Luganda Lunda Luo Luvale Macedonian Macua Madagascar Mumule Aneɛ Malagasy Malay Malayalam Malaysia Mumule Aneɛ Maltese Mambwe-Lungu Marathi Marshallese Maya Mexico Mumule Aneɛ Moore Mozambique Mumule Aneɛ Myanmar Ndau Ndebele Ndebele (Zimbabwe) Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nyaneka Nzema Oromo Ossetian Otetela Panama Mumule Aneɛ Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russia Mumule Aneɛ Russian Salvador Mumule Aneɛ Samoan Sango Sateré-Mawé Sena Sepedi Sepulana Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovakia Mumule Aneɛ Slovenia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Swahili Swahili (Congo) Swati Sweden Mumule Aneɛ Swedish Swiss German Mumule Aneɛ Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Ticuna Tigrinya Tiv Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietnamese Wallisian Waray-Waray Xavante Xhosa Yoruba Zapotec (Isthmus) Zimbabwe Mumule Aneɛ Zulu zambia Mumule Aneɛ\nGyɛnɛsese Ɛzɛdɔso Lɛvitikɔso Nɔmbɛse Ditilɔnomi Dwɔhyua Ndɛnebuavolɛma Wulutu 1 Samoɛle 2 Samoɛle 1 Arelemgbunli 2 Arelemgbunli 1 Edwɛkɛsisilɛ 2 Edwɛkɛsisilɛ Ɛzela Nihɛmaya Ɛseta Dwobu Edwɛne Mrɛlɛbulɛ Nolobɔvo Sɔlɔmɔn Edwɛne Ayezaya Gyɛlɛmaya Awolɛyelɛ Yizikeɛle Daneɛle Hozia Dwowɛle Emɔso Obadaya Dwona Maeka Nahum Habakɛke Zɛfanaya Hagae Zɛkalaya Malakae Mateyu Maake Luku Dwɔn Gyima ne Wulomuma 1 Kɔlentema 2 Kɔlentema Galeehyeama Ɛfɛsɛsema Felepaema Kɔlɔsaema 1 Tɛsalonaekama 2 Tɛsalonaekama 1 Timote 2 Timote Taetɛse Faelimɔn Hibuluma Gyemise 1 Pita 2 Pita 1 Dwɔn 2 Dwɔn 3 Dwɔn Dwuudu Yekile 1 2 3 4 5 6 7 8 9 10 11 12 13 14 15 16 17 18 19 20 21 22\nDwɔn Yekile 15:1-8\nAnwumabɔvolɛma nsuu dedɛ ngyegyelɛ nsuu (1-8)\nMosisi nee Boaneralɛ ne edwɛne (3, 4)\n15 Na menwunle sɛkɛlɛneɛ bieko mɔɔ le kpole na ɔyɛ nwanwane la wɔ anwuma lɔ, anwumabɔvolɛma nsuu+ mɔɔ dedɛ ngyegyelɛ nsuu la. Ɛhye mɔ a li amozi a, ɔluakɛ ɔlua zo a Nyamenle ɛya ne bara awieleɛ a.+ 2 Na menwunle debie mɔɔ le kɛ nyevile mɔɔ le kɛ neanleɛ+ mɔɔ nee senle ɛli afonla la, nee bɛdabɛ mɔɔ bɛlile nane anwo ɛzulolɛ ne nee ye ananze+ ne nee ye duma ne nɔma ne+ anwo zo konim la+ kɛ bɛgyigyi nyevile ne mɔɔ le kɛ neanleɛ la anloa, bɛdedɛ Nyamenle haape ne. 3 Ɛnee bɛlɛto Nyamenle akɛlɛ Mosisi edwɛne+ nee Boaneralɛ ne edwɛne ne+ kɛ: “Gyihova* Nyamenle, Tumivolɛ Bedevinli,+ wɔ gyima le mgbole nee nwanwane.+ Dahuu* Belemgbunli,+ wɔ ndenle le fɔɔnwo nee nɔhalɛ.+ 4 Gyihova,* nwane a ɛnrɛzulo wɔ na ɔnrɛwula wɔ duma anyunlunyia a? Ɔluakɛ ɛ ngomekye a ɛle nɔhavo a.+ Maanle maanle kɔsɔɔti bara ɛ nyunlu arazonle wɔ+ ɔluakɛ yela ali kɛ ɛbua ndɛne fɔɔnwo.” 5 Ɛhye anzi menwunle kɛ bɛbuke daselɛlilɛ ɛdanlɛsua ɛzonlenlɛsua ne+ wɔ anwuma lɔ,+ 6 na anwumabɔvolɛma nsuu ne mɔɔ dedɛ ngyegyelɛ nsuu ne la+ vi ɛzonlenlɛsua ne anu vindele, bɛwula lenen adɛladeɛ mɔɔ anye te la na nvutuke tabule* hye bɛ kɛnra azo. 7 Tease abɔdeɛ nna ne anu ko vale nvutuke ahyɛnze nsuu maanle anwumabɔvolɛma nsuu ne, na ɛnee Nyamenle mɔɔ wɔ ɛkɛ ne dahuu la ɛya ne ɛyi bɛ tetɛkɛɛ.+ 8 Na Nyamenle anyunlunyia nee ye tumi ne ati, esike yile ɛzonlenlɛsua ne tɛkɛɛ,+ na awie biala angola anwolo ɛzonlenlɛsua ne anu hɔkpulale kɛ anwumabɔvolɛma nsuu ne ngyegyelɛ nsuu ne+ rale awieleɛ la.\n^ Anzɛɛ “Damɛnlangoate.”


Dwɔhyua 14 | Yintanɛte Zo Baebolo | Ewiade Fofolɛ Ngilebɛbo\nAzɛlɛ mɔɔ wɔ Dwɔdan ne adɔleɛ la ɛhyɛlɛ (1-5)\nKeelɛbe ɛnyia Hibulɔn (6-15)\n14 Ɛhye a Yizilayɛma nyianle kɛ bɛ agyapadeɛ wɔ Keenama azɛlɛ zo a, ɛsɔfo Ɛlieza nee Nɛn ara Dwɔhyua yɛɛ Yizilayɛ mbusua mgbanyima ne mɔ a vale maanle bɛ a.+ 2 Bɛguale ma* na bɛhyɛle+ mbusua ngɔnla nee foa ko ne agyapadeɛ ne bɛmaanle bɛ kɛ mɔɔ Gyihova luale Mosisi anwo zo hanle la.+ 3 Ɛnee Mosisi ɛva mbusua nwiɔ nee foa ko ne agyapadeɛ ɛdeɛ ne ɛmaa bɛ wɔ Dwɔdan ne anzi lɔ,*+ noko yeammaa Livaema agyapadeɛ+ wɔ mbusua ne mɔ avinli. 4 Ɛnee bɛbu Dwosefi abozoamra ne kɛ bɛle mbusua nwiɔ,+ Manasɛ nee Yifelaem;+ na bɛammaa Livaema azɛlɛ ne bie, kyesɛ azuamgbole+ mɔɔ bɛbadɛnla zo nee ɛleka mɔɔ bɛ nyɛmoa badidi na bɛava bɛ ninyɛne bɛagua la ala.+ 5 Ɔti Yizilayɛma hyɛle azɛlɛ ne kɛ mɔɔ Gyihova hanle hilele Mosisi la. 6 Akee Dwudama hɔle Dwɔhyua anwo ɛkɛ wɔ Gelegale,+ na Kinaezenli Gyɛfɛna ara Keelɛbe+ zele ye kɛ: “Ɛdawɔ ɛze mɔɔ Gyihova hanle+ hilele nɔhalɛ Nyamenle sonla Mosisi+ wɔ Keedɛhye-baanea+ mɔɔ fale ɛdawɔ nee me nwo la. 7 Mɔɔ Gyihova sonvolɛ Mosisi zoanle me wɔ Keedɛhye-baanea kɛ mengɔneɛnlea azɛlɛ ne la,+ ɛnee meli ɛvolɛ 40, na membanganle mɔɔ menwunle ye la nɔhalɛ nu.+ 8 Me mediema ne mɔ mɔɔ me nee bɛ hɔle la maanle menli ne ahonle dule,* noko menvale me ahonle muala menlile Gyihova me Nyamenle ne anzi.+ 9 Kenle zɔhane, Mosisi hanle kɛ: ‘Azɛlɛ ne mɔɔ ɛvale ɛ gyakɛ ɛziele zo la bayɛ ɛdawɔ nee ɛ bo zo amra agyapadeɛ dahuu, ɔboalekɛ wɔva wɔ ahonle muala wɔli Gyihova me Nyamenle ne anzi.’+ 10 Kɛ mɔɔ Gyihova bɔle nwolɛ ɛwɔkɛ la,+ yemaa medɛnla ngoane nu+ ɛvolɛ 45 ɛhye ɔvi kenle mɔɔ Gyihova bɔle Mosisi ɛwɔkɛ ɛhye wɔ mekɛ mɔɔ ɛnee Yizilayɛma lua fienemgbole ne anu la;+ metɛte aze ɛnɛ, kɛkala meli ɛvolɛ 85. 11 Na ɛnɛ me nwo tɛyɛ se kɛ kenle mɔɔ Mosisi zoanle me ala la. Anwosesebɛ mɔɔ ɛnee melɛ wɔ zɔhane mekɛ ne mɔɔ ɛnee mefa mekɔ konle na mefa meyɛ gyima gyɛne la yemɔ ala a tɛbɔ ɛkɛ a. 12 Yemɔti fa awoka ne mɔ azo azɛlɛ ne mɔɔ Gyihova vale bɔle ɛwɔkɛ kenle zɔhane la maa me. Kenle zɔhane, ɛdele kɛ Anakema+ wɔ ɛkɛ yɛɛ bɛlɛ azuamgbole mɔɔ bɛlie nwolɛ bane la ɛdeɛ,+ noko meze kɛ Gyihova baboa me+ na meavoa bɛ* kɛ mɔɔ Gyihova hanle la.”+ 13 Yemɔti Dwɔhyua yilale Gyɛfɛna ara Keelɛbe na ɔvale Hibulɔn ɔmaanle ye kɛ ye agyapadeɛ.+ 14 Ɛhye ati a Hibulɔn le Kinaezenli Gyɛfɛna ara Keelɛbe agyapadeɛ badwu ɛnɛ la, ɔluakɛ ɔvale ye ahonle muala ɔlile Gyihova, Yizilayɛ Nyamenle ne anzi.+ 15 Dɛba ne ɛnee bɛfɛlɛ Hibulɔn Keleate-aaba+ (ɛnee Aaba le sonlakpole wɔ Anakema avinli). Na konle anzi azɛlɛ ne azo bieko.+\n^ Hibulu aneɛ nu, “maanle menli ne ahonle holole.”\n^ Anzɛɛ “meadu bɛ.”


Asoo Gyihova Alasevolɛ Die Ngyekyeleɛ Dɛba Ne Di? | FAQ\nKENGA YE WƆ Afrikaans Albanian Amharic Arabic Armenian Armenian (West) Assamese Basque Bassa (Cameroon) Batak (Toba) Bengali Bislama Bosnian Boulou Bulgarian Cambodian Catalan Cebuano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chol Chuvash Croatian Czech Dangme Danish Digor Dutch English Estonian Ewe Fante Faroese Fijian Finnish French Galician Garifuna Georgian German Giliki Greenlandic Guarani Gun Haitian Creole Hausa Hibulu Hiligaynon Hindi Hungarian Iban Icelandic Igbo Iloko Indonesian Italian Japanese Javanese Kabiye Kabyle Kannada Karen (S'gaw) Kikamba Kikaonde Kikongo Kinyarwanda Kirghiz Kirundi Kisi Kisonge Kongo Korean Krio Kwangali Kwanyama Lamba Latvian Lithuanian Low German Malagasy Malay Malayalam Maltese Mam Mambwe-Lungu Mapudungun Marathi Mazatec (Huautla) Mende Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Norwegian Nzema Oromo Ossetian Pangasinan Persian Polish Portuguese Punjabi Quechua (Ayacucho) Quechua (Bolivia) Quechua (Cuzco) Rarotongan Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Solomon Islands Pidgin Spanish Sunda Swahili Swati Swedish Tagalog Tahitian Tajiki Tankarana Tarascan Tatar Telugu Tetun Dili Tigrinya Tlapanec Tojolabal Tok Pisin Tongan Totonac Tsonga Turkish Turkmen Tzeltal Tzotzil Uighur (Cyrillic) Ukrainian Urdu Uzbek Valencian Venda Vezo Vietnamese Wallisian Welsh Xhosa Zapotec (Isthmus) Zulu\nƐhɛe. Gyihova Alasevolɛ die Baebolo ne amuala di ɔluakɛ “bɛfa Nyamenle Sunsum a bɛkɛlɛ Nyamenle Edwɛkɛ ne a, na ɔle kpalɛ.” (2 Temɔte 3:16) Ngyekyeleɛ Dɛba ne nee Ngyekyeleɛ Fofolɛ ne amunwiɔ boka nwo, kɛmɔ bɛta bɛfɛlɛ bɛ la. Gyihova Alasevolɛ ta fɛlɛ Baebolo foa ɛhye mɔ Hibulu Ngɛlɛlera nee Keleseɛnema Giliki Ngɛlɛlera. Wɔ adenle ɛhye azo, yɛmmaa menli ɛnnyia adwenle kɛ Baebolo ne foa bie ɛkpa nwo anzɛɛ nwolɛ ɛngyia?\nDuzu ati a Keleseɛnema hyia Ngyekyeleɛ Dɛba ne nee Ngyekyeleɛ Fofolɛ ne amunwiɔ ɛ?\nSunsum nwuanzanwuanza ne hanle ɛzoanvolɛ Pɔɔlo manle ɔhɛlɛle kɛ: “Debie biala mɔɔ bɛhɛlɛ ye wɔ Nyamenle Edwɛkɛ ne anu la wɔ ɛkɛ ne kilehile yɛ.” (Wulomuma 15:4) Ɛhye ati, Hibulu Ngɛlɛlera ne lɛ edwɛkɛ mɔɔ sonle bolɛ kpalɛ la maa yɛ. Nvasoɛ ne bie a le kɛ bɛmaa yɛnyia tetedwɛkɛ mɔɔ anwo hyia yɛɛ folɛdulɛ kpalɛ.\nTetedwɛkɛ mɔɔ anwo hyia. Abɔdeɛ nee alesama sinlidɔlɛ nwo kɛlɛtokɛ dɔɔnwo wɔ Hibulu Ngɛlɛlera ne anu. Saa edwɛkɛ zɔhane ɛnle nu a, anrɛɛ yɛnrɛnyia kpuyia le kɛ: Nienwu a yɛvi a? Duzu ati a sonla wu a? anwo mualɛ mɔɔ yɛ ahunludwolɛ. (Mɔlebɛbo 2:7, 17) Yeanga ye zɔ, Hibulu Ngɛlɛlera ne ka kɛzi Gyihova Nyamenle nee menli mɔɔ nyianle anyelielɛ nee ngyegyelɛ mɔɔ le kɛ yɛ ɛdeɛ ne la lile la.—Gyemise 5:17.\nFolɛdulɛ kpalɛ. Nrɛlɛbɛ edwɛkɛ mɔɔ sonle bolɛ la wɔ Mrɛlɛbulɛ nee Nolobɔvo mbuluku ne mɔɔ wɔ Baebolo ne anu la anu. Bɛtu yɛ folɛ wɔ kɛzi yɛbanyia abusua asetɛnla mɔɔ yɛ anyelielɛ (Mrɛlɛbulɛ 15:17), kɛzi yɛbanyia gyima nwo adwenle kpalɛ (Mrɛlɛbulɛ 10:4;Nolobɔvo ne 4:6), nee kɛzi mgbavolɛ nee mrɛlɛra asa bahola aha mɔɔ anwo hyia wɔ bɛ asetɛnla nu la anwo. (Nolobɔvo ne 11:9–12:1).\nBieko, yɛbahola yɛanyia Mosisi Mɛla ne mɔɔ wɔ Torah ne (Baebolo mbuluku nnu mɔɔ lumua) anu la ɛzukoalɛ zo nvasoɛ. Ɔwɔ nuhua kɛ Mɛla zɔhane ɛnkyekye Keleseɛnema ɛdeɛ, noko ngyinlazo mɔɔ sonle bolɛ kpalɛ la wɔ nu mɔɔ bamaa yɛanyia asetɛnla nu anyelielɛ la.—Sɛlɛvolɛma 19:18; Mɛla ne 6:5-7.\nƆnva nwo maanle mɔɔ ɛvi nu la, ɛbahola wɔade Nyamenle edwɛkɛ ne mɔɔ wɔ Ngɛlɛlera Nwuanzanwuanza ne anu la abo.


KENGA YE WƆ Acholi Afrikaans Albanian America Mumule Aneɛ Amharic Arabic Arabic (Lebanon) Argentina Mumule Aneɛ Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Belize Kriol Bengali Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Chichewa Chile Mumule Aneɛ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuukese Chuvash Cibemba Cinyanja Colombia Mumule Aneɛ Croatian Cuba Mumule Aneɛ Czech Dangme Danish Digor Douala Drehu Dutch Ecuador Mumule Aneɛ Efik English Estonian Ewe Fijian Finnish Fon French Ga Garifuna Georgian German German Mumule Aneɛ Giliki Gitonga Greenlandic Guarani Gujarati Gun Haitian Creole Hausa Herero Hibulu Hiligaynon Hindi Hiri Motu Hmong (White) Hungarian Hungary Mumule Aneɛ Iban Ibanag Icelandic Igbo Iloko India Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Javanese Kabiye Kabuverdianu Kamba Kannada Karen (S'gaw) Kazakh Kekchi Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Low German Luganda Lunda Luo Luvale Macedonian Macushi Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Mumule Aneɛ Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Peru Mumule Aneɛ Polish Polish Mumule Aneɛ Ponapean Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Vlax, Russia) Ronga Runyankore Russia Mumule Aneɛ Russian Rutoro Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spain Mumule Aneɛ Spanish Sranantongo Swahili Swahili (Congo) Swati Swedish Tagalog Tahitian Tamil Tarascan Tatar Telugu Tetun Dili Thai Ticuna Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urdu Urhobo Uruund Uzbek Uzbek (Roman) Venda Venezuela Mumule Aneɛ Vietnamese Wallisian Waray-Waray Wayuunaiki Welsh Wolaita Xavante Xhosa Yapese Yoruba Zande Zapotec (Isthmus) Zapotec (Lachiguiri) Zulu\n“Mɔɔ menwunle kɛ menyia kansa wɔ me ɛvovoa ne yɛɛ me anyalɛ ne anu la, menwunle kɛ me ewule mekɛ ɛdwu. Menvile dɔketa ne anwo ɛkɛ membale sua nu la, ‘mendwenlenle nwolɛ kɛ, me nye ɛnla ɛhye ade noko ɔwɔ kɛ megyinla ɔ nloa.’”—Linda mɔɔ ɛli ɛvolɛ 71 la.\n“Menyianle ewule bie mɔɔ maa mete nyane kpalɛ wɔ me nyunlu foa ko ndinli ne mɔ anu. Ɔyɛ a kɛzi mete nyane la maa adwenleadwenle tɔ me nwo. Fane dɔɔnwo ne ala mendele nganeɛ kɛ yeha me ngome na menyianle adwenle kɛ meku me nwo bɔbɔ.”—Elise, mɔɔ ɛli ɛvolɛ 49 la.\nSAA ɛnwu kɛ ɛdawɔ anzɛɛ wɔ kulovolɛ bie ɛnyia ewule bie mɔɔ kola ku sonla la a, ɛnee ɛze kɛzi ɔsi ɔgyegye adwenle kpalɛ la. Ɛye ewule ne ɛsie ahane a, eza ɔwɔ kɛ ɛgyinla adwenleadwenle mɔɔ doa ye la anloa. Saa ɔwɔ kɛ ɛnwu dɔketama ngakyile, ɛnnyia ayileyɛlɛ kpalɛ anzɛɛ ɛnnyia ezukoa ɛndɔ bie, anzɛɛ ayileyɛlɛ bie maa wɔ ngyegyelɛ fofolɛ a, ɔmaa wɔ ahonle tu na adwenleadwenle tɔ ɛ nwo. Saa adwenleadwenle nee anwodolɛ bɔ nu a, ɔnla aze.\nNienwu a yɛbahola yɛanyia moalɛ a? Menli dɔɔnwo ɛnwu ye kɛ saa bɛfa bɛ nwo bɛto Nyamenle anwo zo wɔ asɔneyɛlɛ nu, na bɛkenga arɛlekyekyelɛ edwɛkɛ mɔɔ wɔ Baebolo ne anu la a, ɔkyekye bɛ rɛle kpalɛ. Ɛleka bieko mɔɔ yɛbahola yɛanyia moalɛ la a le yɛ mbusuafoɔ nee yɛ gɔnwo mɔ ɛkɛ.\nKƐZI MENLI BIE MƆ ƐGYINLA Ɔ NLOA LA\nRobert mɔɔ ɛnyia ɛvolɛ 58 la tu folɛ kɛ, “Diedi mɔɔ ɛbanyia ye wɔ Nyamenle anu la baboa wɔ yeamaa wɔagyinla wɔ anwodolɛ ne anloa. Sɛlɛ Gyihova dahuu. Maa ɔnwu kɛzi ɛte nganeɛ la. Sɛlɛ ye sunsum nwuanzanwuanza ne. Sɛlɛ ye kɛ ɔmaa ɛnyia adwenle kpalɛ amaa wɔahola wɔamaa abusua ne anwosesebɛ na ɔboa wɔ ɔmaa ɛhola ɛgyinla anwodolɛ ne anloa.\n“Saa wɔ abusua ne wɔ ɛkɛ ne maa wɔ na bɛboa wɔ bɛmaa ɛgyinla wɔ ngyegyelɛ nloa a, ɔboa kpalɛ. Ɛnee dahuu biala sonla ko anzɛɛ menli nwiɔ fɛlɛ me biza me akpɔkɛ nu. Ɛnee menyia anwosesebɛmaanlɛ mefi agɔnwolɛma ɛkɛ. Bɛmaa me nye die, na yemɔ maa megyinla kpundii.”\nSaa ɛlɛkɔ wɔahɔkpɔla ɛ gɔnwo mɔɔ ɛnde kpɔkɛ la a, yɛ mɔɔ Linda hanle la nzonlɛ. Ɔse: “Ɔda ali kɛ ahenle mɔɔ anwo ɛdo ye la kulo kɛ ɔsia ɔba ye dɛba nu, yemɔti bie a ɔnrɛhulo kɛ bɛbaha ye anwodolɛ ne anwo edwɛkɛ. Zɔhane ati, bɛbɔ adawu kɛ mɔɔ bɛbɔ ye dɛba la ala.”\nSaa yɛgyi anwodolɛ mɔɔ anu yɛ se bɔbɔ la anloa a, ɔlua Nyamenle moalɛ zo yɛɛ arɛlekyekyelɛ mɔɔ vi Ngɛlɛlera ne anu la azo, yɛbahola yɛanyia anwodozo kɛ nvasoɛ wɔ zo kɛ yɛbadɛnla aze. Zɔhane ala a moalɛ mɔɔ yɛ mbusuafoɔ nee yɛ gɔnwo mɔ fa maa yɛ la noko baboa yɛ a.\nNgɛlɛlera Mɔɔ Baboa\n‘Menzɛlɛle Gyihova, na ɔliele zo, na ɔliele me ɔvile me ɛzulolɛ muala anu. Ehyianli ɛhye zunle, na Gyihova diele ye.’—Edwɛndolɛ 34:4, 6.\nLinda mɔɔ yɛlimoa yɛha ɔ nwo edwɛkɛ la ka kɛ: “Meanyɛ asɔne ɛlɛ kɛ, ‘Maa mende kpɔkɛ.’ Emomu, dahuu mesɛlɛ kɛ, ‘Maa menyia anwosesebɛ mengyinla me anwodolɛ ne anloa.’”\nKenga Nyamenle Edwɛkɛ ne amaa ɛ nwo ayɛ se.\n“Awie biala mɔɔ wɔ sua ne azo la ɛnrɛha kɛ, ‘Me nwo ɛdo me.’”—Ayezaya 33:24.\nDwenledwenle Nyamenle ɛwɔkɛ ne mɔ anwo na ɛbanyia anyelazo wɔagyinla nu wɔahɔ awieleɛ.\nKpondɛ moalɛ fi wɔ mbusuafoɔ nee agɔnwolɛma ɛkɛ.\n“Agɔnwolɛma lɛ ɛhulolɛ mekɛ biala, yɛɛ anwongyelelɛ ti a bɛwo adiema nrenyia a.”—Mrɛlɛbulɛ 17:17.\nElise mɔɔ yɛlimoa yɛha ɔ nwo edwɛkɛ la tu folɛ kɛ, “Mmate ɛ nwo. Maa ɛ gɔnwo mɔ ɛboa wɔ. Ɔdwu mekɛ ne bie a ɛbade nganeɛ kɛ yeha ɛ ngome na wɔadwenle kɛ bie a Nyamenle bɔbɔ ɛndie wɔ, noko anrɛɛ mmate ɛ nwo.”\nKɛzi mbusuafoɔ ne bahola akyekye wuliravolɛ ne arɛle na bɛanlea ye ɛ? Kɛ ɔkɛyɛ na menli mɔɔ ɛlɛnea wuliravolɛ ne la ahola agyinla nyane nloa wɔ bɛ kulovolɛ ne anwodolɛ mekɛ nu ɛ?\nFa nwa awie Fa nwa awie Mekɛ Mɔɔ Ɛnde Kpɔkɛ Fee La\nƐnde Kpɔkɛ Fee A, Asoo Nvasoɛ Wɔ Zo Kɛ Ɛbadɛnla Ngoane Nu?\nwp19 No. 2 m. 10-11